Čitav slučaj startovao je februara prošle godine, kada je žena koja je identifikovana kao G.O. ispunila optužnicu protiv GEICO osiguravajuće kuće, firme koja osigurava čoveka sa kojim je uživala u vrelom bludu i razmeni telesnih tečnosti na zadnjem sedištu automobila. Prošlog četvrtka, Apelacioni sud u Misuriju ponovo je pretresao slučaj i dosudio u korist žene, nalažući isplatu od 5,2 miliona dolara.\nSudeći prema sudskim spisima, u zvaničnom objašnjenju stoji: „Predstavljamo vam peticiju koja će biti ispunjena protiv vašeg osigravajućeg društva. Pre nego što to uradimo, moramo biti autorizovani kako bismo izvršili finalni pokušaj razrešavanja ovog slučaja i tvrdnji koje su podnete protiv vašeg osiguravajućeg društva, radi aplikacionog ograničenja i odštete koja iznosi jedan milion dolara.\nSudski dokument se nastavlja sa: „Peticija za obeštećenje državnog suda podneta je protiv M.B. zbog nemara i nesvesnog nanošenja duševne patnje i boli“. Međutim, osuguravajuće društvo je samo istražilo ove tvrdnje, a prema svemu sudeći kompanija se branila time da je M.B. rekao M.O. u tri različite prilike da mu je diagnostikovan rak grla ispraćen humanim papiloma virusom.\nMeđutim, kako je prošle godine dokazano, on je znao da je inficiran pre nego što je imao nezaštićen seks sa ovom ženom i zbog toga je presuđeno da je on direktno izazvao ili direktno doprineo njenom slučaju infekcije humanim papiloma virusom, kako je preneo Kanzas City Star.\nKao rezultat svega, apelacioni sud je samo potvrdio validnost obeštećenja kompanije koja je osiguravala njegov automobil i sada se očekuje isplata ove masivne sume dami koja se na hajduka kresnula na njegovom zadnjem sedištu.


KAFE BUM: Koka Kola napada Aziju – Kafica.rs\nAmerički gigant pića, Coca cola, navodno je započeo ekskluzivne pregovoree o sticanju “značajnog” udela u najvećem indijskom lancu kafe “Cafe Coffee Day”. Prema indijskom ekonomskom časopisu “The Economic Times”, dva neimenovana zvaničnika rekli su da njihova kompanija pokušava da se učvrsti na indijskom tržištu kafeterija koje se brzo razvija.\n“Potencijalno sticanje uloga vodi sedište kompanije Coca-Cola u Atlanti, a zvaničnici iz globalnog tima proizvođača pića angažovani su u aktivnim razgovorima sa upravom Day kafae“, rekao je jedan od izvora.\n“Cafe Coffee Day” je najveći indijski lanac kafe, osnovan 1996. godine, koji posluje više od 1500 kafića u Aziji i dodatnih 250 šopova širom Evrope, Malezije, Egipta i Nepala, a godišnje poslužuju 1,8 milijardi šoljica kafe. Za poređenje, najveći svetski lanac kafe, Starbaks, ima oko 100 indijskih šopova širom Indije.\nKola Kola već ima prisustvo na indijskom tržištu kafeterija preko britanske kompanije “Costa Coffee”, koju je kupila za 5,1 milijardu dolara .\nTagged espreso, kafa, kafeterija, prva\nŠOK: Na leto 2020. stiže sintetička kafa, bez zrna kafe!


Tužilaštvo strahuje zbog mogućnosti bjekstva Pavlovića\nPočetna / Tužilaštvo strahuje zbog mogućnosti bjekstva Pavlovića\nTužilaštvo BiH uputiće Sudu BiH prijedlog za određivanje pritvora za Slobodana Pavlovića, Petra Lazića, Ljiljanu Garić i Blagu Blagojevića, osumnjičene za finansijski kriminal u vezi sa poslovanjem Pavlović banke u Bijeljini.\nPrijedlog pritvora biće upućen zbog opasnosti od bjekstva, osnovane bojazni da bi osumnjičeni boravkom na slobodi, u nastojanju da ometu i onemoguće vođenje krivičnog postupka protiv njih, uništili ili sakrili dokaze i tragove važne za krivični postupak.\nPritvor je predložen i zbog bojazni da mogli izvršiti uticaj na svjedoke i saučesnike, te da bi boravkom na slobodi mogli počiniti novo krivično djelo ili završiti započeto.\nOsumnjičeni su pod istragom u predmetu koji se odnosi na krivična djela finansijskog kriminala, u vezi sa poslovanjem Pavlović banke u Bijeljini, kao i poslovanje vlasnika banke Slobodana Pavlovića.\nU Tužilaštvu BiH danas je završeno saslušanje osumnjičenih kojima se na teret stavljaju tri krivična djela pranje novca, zloupotreba službenog položaja i ovlaštenja i falsifikovanje službene isprave.\nBranilac osumnjičenih advokat Miodrag Stojanović rekao je novinarima u Sarajevu da su osumnjičeni istakli da će se u ovoj fazi postupka braniti ćutanjem i da zadržavaju pravo da se izjasne nakon što se upoznaju o obimnoj finansijskoj dokumentaciji koju im je predočilo Tužilaštvo.\nPipadnici Sipe juče su, po nalogu Tužilaštva BiH, uhapsili vlasnika Pavlović banke Slobodana Pavlovića, te još tri službenika ove banke zbog osnova sumnje da su počinili krivično djelo zloupotreba položaja ili ovlaštenja i pranje novca, a u vezi sa poslovanjem Pavlović banke.\nTagsbosna i hercegovina republika srpska slobodan pavlović tužilaštvo bih


Sud BiH odgodio naplatu 30 miliona KM duga, koji UIO treba da isplati Srpskoj (VIDEO) - Televizija K3\nSud BiH odgodio naplatu 30 miliona KM duga, koji UIO treba da isplati Srpskoj (VIDEO)\nPravobranilaštvo Republike Srpske podnijeće žalbu na odluku Suda BiH kojom se četvrti put odgađa prinudna naplata duga od oko 30 miliona maraka, koji Uprava za indirektno oporezivanje BiH treba da isplati Republici Srpskoj, zbog nezakonite raspodjele prihoda od indirektnih poreza za 2009. i 2010. godinu.\nZbog nezakonitog postupanja sudije u ovom predmetu, Pravobranilaštvo je podnijelo i prijavu Visokom sudskom i tužilačkom savjetu BiH.\n– Sud BiH ovakvom odlukom pokušava nanijeti štetu Republici Srpskoj. Napominjemo da je nesprovođenje pravosnažnog sudskog akta pitanje odgovornoasti i to treba znati – rekao je Milomir Govedarica pravobranilac Republike Srpske.\n– Iz razloga što je do sada skinuto 4,6 miliona KM sa računa UIO i to je stvorilo ogromne probleme u zakonitom radu uprave. Naime novac je skinut sa depozitnih računa, gdje je novac građana, pravnih i fizičkih lica, koji su depozite polagali u smislu osiguranja duga u carinskom postupku – istakao je Ratko Kovačević, portpraol Uprave za indirektno oporezivanje.\n(RTRS – Foto: Ilustracija)


Tramp razmatra takse i na automobile - Bizlife.rs\n21:02 Brisel, 02/07/2018\nEvropska unija kritikovala je administraciju američkog predsednika Donalda Trampa zbog razmatranja mogućnosti uvođenja taksi na uvoz automobila, navodeći da bi to moglo dovesti do uzvratnih mera na svetskom nivou za američke proizvode u vrednosti od 300 milijardi dolara.\nPortparol Evropske komisije Margaritis Šinas rekao je da američko proučavanje mogućnosti uvođenja taksi na automobile „nema legitimetet, osnovu i krši međunarodne trgovinske propise“, isto kao i prošlomesečno uvođenje američkih taksi na uvoz čelika i aluminijuma.\nOn je rekao da evropski proizvođači automobila stvaraju više od pola miliona radnih mesta u SAD.\nEU je poslala komentare SAD o tome da li uvoz automobila predstavlja dovoljnu pretnju američkoj nacionalnoj bezbednosti da opravda uvođenje taksi, uključujući i procenu ekonomskog efekta takvih taksi.\nPredsednik SAD Donald Tramp naveo je zabrinutost za nacionalnu bezbednost kao razlog za uvođenje taksi na čelik i aluminijum. Kao uzvratnu meru, EU, Meksiko, Kanada, Turska i Indija uveli su namete na uvoz američkih proizvoda.\nsad automobil tramp taksa evroska unija


U Tuzli počinju radovi na izgradnji trgovačkog centra Bingo - Pozitivne.info\nU Tuzli počinju radovi na izgradnji trgovačkog centra Bingo\nBijela Hronika 06/07/2015 anes.h 0\nBingo1 izgradnja2 trgovački centar1 Tuzla11\nŠirbegović i Bingo su potpisali ugovor za izgradnju trgovačkog centra Bingo u Tuzli veličine 40.000 m2. Rok za završetak radova na montaži betonske konstrukcije...\nŠirbegović i Bingo su potpisali ugovor za izgradnju trgovačkog centra Bingo u Tuzli veličine 40.000 m2. Rok za završetak radova na montaži betonske konstrukcije je početak novembra ove godine.\nObjekat će se nalaziti u samom centru Tuzle u kojem će biti smješteni, podzemna garaža, hipermarket Bingo, Cinestar, kuglana, restoran sa igraonicom, te poslovni prostori sa prestižnim svjetskim brendovima.\n“Gradnja ovog objekta predstavlja pravu promociju mogućnosti kompanije Širbegović. Riječ je o izuzetnom projektu u svakom pogledu, koji će prevazići standarde svih postojećih tržnih centara u Bosni i Hercegovini. Zbog toga nam je veliko zadovoljstvo nastavak veoma uspješne saradnje sa Bingom, za koji smo do sada izgradili veliki broj objekata širom Bosne i Hercegovine. Nedavno smo završili Bingo Bužim, a u toku je montaža betonske konstrukcije za objekat u Trebinju veličine cca 10.000 m2. Prema firmi Bingo a posebno prema njenom vlasniku Senadu Džambiću gajimo veliko poštovanje i zahvalnost, prije svega zbog povjerenja koje su nam ukazali u vrijeme najveće krize kroz koju smo prošli. Bingo ima sjajan tim ljudi sa kojima imamo odličnu saradnju“, kažu u Širbegoviću.\nInače, svi elementi AB konstrukcije će biti proizvedeni u pogonima kompanije “Širbegović” u Gračanici, prema detaljnim nacrtima i statičkim proračunima, u skladu s zakonskim propisima i EU normama.\n“Malo se koja kompanija može pohvaliti kapacitetima i brzinom gradnje, koju Širbegović godinama promoviše, gradeći najznačajnije objekte u Regiji. I u gradnji ovog kolosalnog objekta pristupit ćemo sa inovativnim pristupom po kojem smo poznati, pomičući uvijek ljestvicu ‘prema gore’ kada je u pitanju kvalitet proizvoda kao i kvalitet samog rješenja. Zahvaljujući primjeni filozofije konstantnog poboljšanja svih procesa, kvaliteta i poslovnih aktivnosti, Širbegović je postao vodeća kompanija na tržištu Zapadnog Balkana, kada su u pitanju betonske konstrukcije. To je i bio naš strateški cilj, koji ne bismo postigli bez zaposlenika koji svih ovih godina pokazuju visok nivo kompetentosti i entuzijazam prema svojim poslovima“, zaključuju u Širbegoviću.


Pokret slobodnih građana (PSG) zatražio je danas od tužilaštva da zabrani rad Srpske desnice, a Savez za Srbiju (SzS) očekuje od policije i tužilaštva da uhapsi lidera te stranke Mišu Vacića, zbog, kako kažu, pretnji koje je uputio gradonačelniku Šapca Nebojši Zelenoviću.\nPSG u svom saopštenju kaže da Srpsku desnicu treba zabraniti zbog "diskriminatorskog, nasilnog i protivustavnog delovanja", a kao osnov navode Vacićeve izjave da će se obračunati "sa izdajnicima iz naših redova koji šuruju sa Šiptarima i da će takve predstavnike Srba proterati iz Bujanovca", kao i zbog izjave upućene Zelenoviću da je "došao da ga protera iz Šapca" i da će ga "izložiti u zatvoru, da ga gledaju i da ga pljunu svaki dan".\nSzS traži hapšenje Vaicća zbog, kako tvrde, eksplicitnih pretnji smrću "bacanjem u Drinu" Nebojši Zelenoviću.\nTaj opozicioni savez ističe i da Vaciću treba odrediti pritvor zbog, kako navodi, realne opasnosti da ponovi krivično delo.\nVacić: Nisam ih se plašio ni kada su bili vlast i hapsili me\nLider Srpske desnice Miša Vacić izjavio je večeras, povodom zahteva Pokreta slobodnih građana (PSG) i Saveza za Srbiju (SzS) da bude uhapšen i da se zabrani rad njegovoj stranci, da ih se nije plašio ni kada su ga hapsili dok su bili na vlasti.\n- Oni više nikada neće biti u prilici da hapse političke neistomišljenike. Nisam ih se plašio ni kada su me hapsili dok su bili vlast, a odlično je što skidaju maske i pokazuju svoje pravo lice. Kada neko ko je politički oponent javno govori o krimininalu i korupociji lokalnih vlastodržaca, njihov odgovor je poziv da se on uhapsi", kazao je Vacić za Tanjug.\nOn je istakao da PSG i SzS moraju da razumeju da verbalni delikt ne postoji, ma koliko želeli da se ponovo vrate u, kako je naveo, "mračni period žute represije".\n- Kažu da žive u diktaturi, gde uz sve pretnje koje kažu na račun predsednika i njegove porodice njih niko ne hapsi - kazao je Vacić.


DRAMA KOD KRUŠEVCA Jurio majku sa nožem po kući, a onda počeo da PALI STVARI\nFoto: Ilustracija/MIlan Ilić / RAS Srbija\nJedna osoba iz sela Kaonik kod Kruševca privedena je u subotu uveče nakon paljevine stvari u porodičnoj kući u ovom mestu. Kako saznajemo, reč je o mladiću M. I. (29), koji se najpre raspravljao sa komšijama, da bi, potom, prema nezvaničnim informacijama, krenuo da pali stvari pod svojim krovom, ali i počeo da maltretira majku.\n- Navodno je majku krenuo da juri nožem po kući, a kako žena nije imala kud, pobegla je u obližnji lokal u selu. Pretpostavlja se da je bio u stanju rastrojstva, ali i pod uticajem alkohola. Sve okolnosti se još uvek istražuju - navodi nezvanično izvor "Novosti".\nUŽAS NA SAVSKOM VENCU Sin izbo majku ŠRAFCIGEROM\nIako je materijalna šteta u kući velika, budući da su popaljene mnoge stvari, dalja tragedija je sprečena privođenjem mladića na odeljenje psihijatrije Opšte bolnice u Kruševcu, kako bi se procenilo njegovo zdravstveno stanje.\nPrema do sada poznatim informacijama, policija će podneti krivičnu prijavu zbog nasilja u porodici.\nUŽAS KOD KRUŠEVCA Pronađeno telo muškarca sa povredama na glavi\nUŽAS U KOTEŽU Ubio devojku jer je raskinula sa njim, pa digao ruku na sebe?\n"UBICA S TVITERA" NEGIRA ZLOČIN Suđenje za ubistvo studenta u Ulici Dimitrija Tucovića počinje 25. februara\nU Višem sudu u Beogradu danas je održano pripremno ročište pred sudjenje Nedjeljku Đuroviću (30) zbog optužbi da je 27. januara 2019. godine rano ujutru na smrt izbo Miloša Mileusnića (24), ispred zgrade u Ulici Dimitrija Tucovića u Beogradu.\nVIŠE OD 190 PO AUTOPUTU Prekršajne prijave muškarcu i ženi zbog nasilničke vožnje\nUprava saobraćajne policije MUP kontrolisala je presretačima saobraćaj na autoputu i zaustavila dva vozača jer su vozili brzinom i do 190 kilometra na čas.\nTužilaštvo u Mađarskoj predložilo je da se Čabi Deru, osumnjičenom za tri ubistva u tri države, pritvor produži za još tri meseca.\nApelacioni sud u Beogradu je odbio kao neosnovane sve žalbe i potvrdio prvostepenu presudu u slučaju sedmorice žandarma niškog odreda, osuđenih zbog toga što su, kako je utvrđeno, pretukli braću Andreja Vučića i Predraga Malog, kao i dvojicu vojnih policajaca, tokom Parade ponosa 2014. godine, prenela je televizija N1.\nTEŽE NIJE MOGLO! Srpske "delfine" već u četvrtfinalu očekuje REPRIZA FINALA sa prošlog EP i RIVAL GLADAN OSVETE!


VIŠE OD 30% VAUČERA U 2016. REALIZOVANO NA ZLATIBORU - Užice Oglasna Tabla\nVIŠE OD 30% VAUČERA U 2016. REALIZOVANO NA ZLATIBORU\nјануар 17, 2017 јануар 17, 2017 0204\nAkcija ministarstva trgovine, turizma i telekomunikacija dodele vaučera i subvencija izdavaocima za razvoj i podsticaj domaćeg turizma nastavlja se i u 2017. godini. Prošle godine ministarstvo je izdalo oko 14.000 vaučera, od čega je preko 30% realizovano na Zlatiboru. Ove godine građanima Srbije će na raspolaganju biti čak 60.000 vaučera, namenjenih za letovanje i zimovanje u Srbiji.\nPo rečima Vladimira Živanovića, direktora Turističke organizacije Zlatibor, ova mera ministarstva turizma pokazala se kao veoma dobra, jer je veliki broj izdavalaca bio stimulisan ne samo za rad, već i za unapređenje svojih usluga i kategorizaciju svojih turističkih domaćinstava.\n„U 2016. godini ministarstvo je izdalo oko 14.000 vaučera, od čega je preko 30% iskorišćeno baš ovde na Zlatiboru. To nam je svakako povećalo prihode od boravišne takse. Najveći broj turista koristio je smeštaj u privatnim turističkim apartmanima i kućama, a to znači da se više od 20 objekata regitrovalo kod resurnog ministarstva i iskoristilo mogućnost vaučera. Posebno nas raduje činjenica da se 8 od 10 hotela prijavilo za ovaj program“, kaže Vladimir Živanović, direktor Turističke organizacije Zlatibor.\nU ovoj godini ministarstvo će izdati više od 60.000 vaučera, a turistički radnici na Zlatiboru se nadaju da će sve veći broj srpskih turista izabrati Zlatibor za željenu destinaciju. Inače, podaci govore da je na ovoj planini popunjenost kapaciteta za novogodišnje praznike bila preko 95%, a trenutno na Zlatibiru svakodnevno boravi više od 10.000 turista. Veći broj gostiju očekuje se već od 1. februara.\n„Očekujemo veći priliv domaćih turista početkom februara kada počinje zimski školski raspust, a to je i razlog što se „Pršutijada“ u Mačkatu ove godine održava od 10. d0 12 februara„, ističe Živanović.\nIz Turističke organizacije Zlatibor kažu da se već pripremaju za nove marketinške nastupe i prezentacije. Krajem februara je Sajam turizma u Beogradu, gde će biti predstavljena kompletna ponuda Zlatibora, a nakon toga, slede sajmovi u Berlinu i Moskvi. Uporedo sa sajmovima, biće poboljšana prezentacija putem društvenih mreža i internet portala, kao i po gradovima u našoj i zemljma u okruženju.\nHAOS U UŽICU: VATROGASCI SPREČILI EKSPLOZIJU U ZLAKUSI, PA IZ OLUPINE VADILI ŽENU U ŠLJIVOVICI\nZAOVINE – ZABORAVLJENO SELO (VIDEO)


Deca u Beču zasadila 10 hiljada stabala: Porodična tradicija!\nDo danas je posađeno oko 330.000 stabala javora, hrasta, jasena te drugog vrednog drveća, čime je stvoreno 64 hektara nove šume.\n30.10.2018. - 13:00h 13:04h Autor: detinjarije.com\nU Beču su se dosetili kako od malih nogu da uče nove naraštaje o važnosti prirode i ekologije pa se tako svake jeseni u okviru projekta porodičnog pošumljavanja posadi nekoliko hiljada komada novog drveća.\nOvogodišnja akcija pošumljavanja održala se 20. oktobra u 10. bečkom okrugu Favoriten, a roditeljima i deci u sadnji 10.000 komada drveća i grmlja pomogli su radnici bečke Gradske službe za upravljanje šumama i poljoprivrednim površinama. Kako je stara lipa mom ocu šapnula da će dobiti sina: Srpski zapis iz porodične kuće!\n"Zelene površine čine preko 50 posto gradske površine Beča, što znatno poboljšava kvalitet života u njemu. Raduje me što zelene površine uz pomoć mladih stanovnika i dalje rastu," kazala je bečki gradski sekretar za ekologiju Ulli Sima.


Predsednik Srbije Aleksandar Vučić, premijer Severne Makedonije Zoran Zaev, premijer Albanije Edi Rama, Ohrid.\nPredsednik Srbije Aleksandar Vučić i premijeri Albanije Edi Rama i Severne Makedonije Zoran Zaev prošetali su u sredu centrom Skoplja i popili piće u jednom popularnom restoranu.\n"Razgovarali smo i sa građanima u centru Skoplja, kao najavi Ekonomskog foruma za regionalnu saradnju koji se prvi put održava u Severnoj Makedoniji, kao i otvaranja novih perspektiva za naše povezivanje", napisao je Zaev (facebook.com/zaevzoran).\n"Gledamo napred ka boljem sutra, ka ekonomskom rastu i razvoju, ka doborbiti za naše narode", istakao je Zaev.\nNjih trojica će sutra učestvovati na Ekonomskom forumu za regionalnu saradnju koji će okupiti predstavnike više od 350 kompanija, prevashodno iz Srbije, Severne Makedonije i Albanije, ali i iz drugih zemalja.\nNajavljeno je i da će na tom skupu biti objavljeno novo ime regionalne incijative koja je do sada neformalno nazivana "Mini Šengen".\nVučić: Biće potpisana tri sporazuma\nAleksandar Vučić izjavio je u Skoplju da će Srbija, Severna Makedonija i Albanija u četvrtak potpisati tri sporazuma koji će doprineti dodatnom ekonomskom povezivanju tri države.\nIstakao je da se jedan sporazum tiče daljeg ukidanja barijera i ubrzanja protoka roba i usluga između Srbije, Severne Makedonije i Albanije.\nDrugi sporazum se odnosi na zajedničku prevenciju, delovanje, pomoć i podršku u slučaju prirodnih katastrofa i nepogoda, a treći treba da dovede do potpunog ukidanja radnih dozvola, odnosno stvaranja slobodnog tržišta rada na teritoriji tri zemlje, kazao je Vučić novinarima.\n"Došli smo da radimo na daljem unapređivanju planova i ideja, odnosno razvoja inicijative mini-Šengen, čije ćete pravo ime čuti sutra", naveo je.\nVučić je rekao da će sutra biti potpisan prvi memorandum u vezi sa ukidanjem radnih dozvola, nakon čega u roku od dva meseca treba da se sastanu radne grupe, a novi zakoni bi stupili na snagu u najkraćem roku, pre kraja godine ili početkom sledeće.\n"Treći sporazum znači da ako možete da radite u Beogradu, onda možete da radite i u Skoplju i Tirani", kazao je predsednik Srbije.\nDodao je da je bilo reči i o drugim oblicima povezivanja tri države i kao primer naveo izradu personalizovanih elektronskih kartica koje bi svim građanima tri zemlje nudile brojne pogodnosti, bez obzira u kojoj se od njih nalaze.\n"Kartice treba da omoguće građanima Severne Makedonije i Albanije, da kada dođu u Srbiju mogu da imaju popuste za vozne karte, hotele, restorane. Ljudi treba da vide da biti deo te inicijative donosi nešto pozitivno i velike promene", naveo je Vučić.\nOn je kazao da je to "od velikog značaja" za Srbiju, jer 4.144 srpske kompanije imaju poslovnu saradnju sa Severnom Makedonijom, a 1.004 firme sa Albanijom.\nNaveo je da je Srbija udvostručila trgovinsku razmenu sa Albanijom u odnosu na 2012. godinu i dodao da "sve to donosi stabilnost regionu".\n"Radićemo na prihvatanju akademskih kvalifikacija, ali je za nas još važnije prihvatanje profesionalnih kvalifikacija, da ono što važi u jednoj zemlji za stomatologe i zanatlije važi i u druge dve", rekao je Vučić.\nOn je kazao i da će Srbija, Severna Makedonija i Albanija napraviti zajednički portal na tri jezika na kojem će biti predstavljane kulturne i turističke vrednosti i na kojem će građani moći da dobiju potrebne informacije o svakoj od tri države.\nNaveo je da će o detaljima biti više reči večeras i sutra.


"Iznajmljivači sa srcem": Besplatan smeštaj na JADRANSKOM MORU za porodice koje imaju decu sa teškoćama u razvoju | Skandalozno\n“Iznajmljivači sa srcem”: Besplatan smeštaj na JADRANSKOM MORU za porodice koje imaju decu sa teškoćama u razvoju\nZa samo dve nedelje od osnivanja Fejsbuk grupa “Iznajmljivači sa srcem”, broji više od 5.000 članova.\nOna lepša, humana strana društvenih mreža svako malo nam pokaže da još uvek ima ljudi koji su spremni da se bore da i drugima bude bolje. Tako se ovih dana jedna sjajna inicijativa munjevitom brzinom proširila Jadranskom obalom. Krenula je iz Prostira na Braču, pod sloganom “Nije u šoldima (novcu) sve” s ciljem da osigura besplatan boravak na moru porodicama iz celog regiona koji imaju decu s teškoćama u razvoju.\nZa samo dve sedmice od osnivanja Fejsbuk grupa “Iznajmljivači sa srcem”, broji više od 5.000 članova i stotine vlasnika apartmana duž Jadrana koji besplatno nude svoje apartmane.\n– Sve porodice koje su u blizini Biograda na Moru imaju osiguran ručak ili večeru kod nas, konoba “Aquarium”, samo mi se javite malo pre dolaska.\n– Zahvaljujući mojoj komšinici iz Neuma, Ines Glavinić, saznala sam za akciju i odmah se priključila grupi “Iznajmljivači sa srcem” i ponudila besplatan smeštaj porodicama koje imaju decu sa Daunovim sindromom i autizmom. U roku od 10 minuta od postavljanja posta na grupu stigle su mi brojne poruke i apratman je bio popunjen do kraja oktobra, a uskoro očekujemo i prve porodice – priča Talić Gabrijel koja se već godinama bavi humanitarnim radom.\nPOMOĆ “IZ SENKE”\nIza ove inicijative stoji jedna “obična” žena s ostrva Brač, Vjera Matulić, koja se celi život bavi humanitarnim radom, ali iz senke.\nPOTOP: Napravljena fotografija Evrope nakon otapanja leda\n– Zbog dokumenata, papirologije i udaljenosti mnogobrojnim porodicama koje su nam se javile iz BiH mnogo je lakše da odu do Crne Gore. Danas nam se javilo i nekoliko iznajmljivača iz ove zemlje i iskreno se nadam da će se priključiti akciji. Istakla bih takođe da je za mnoge porodice problem prevoz, jer su uz dugotrajno lečenje i terapije osiromašili. Javile su nam se dve porodice iz Banjaluke, besplatno letovanje bi im mnogo značilo, ali nemaju novca za putovanje. Najbolje bi bilo kada bi Grad, Centar za socijalni rad ili kakva humanitarna organizacija, kao kod nas u Hrvatskoj, pokrila njihove troškove prevoza – naglašava Matulić koja je da bi obezbedila prevoz porodicama iz Hrvatske, koje nemaju novac za putovanje, stupila u kontakt s Udruženjem “Stari papir za novi osmeh”.\nOni su pokrenuli Fejsbuk grupu “Vozači sa srcem”, koja organizuje prevoz na more onima koji to ne mogu da priušte.\nBudite prvi sa komentarom na članku "“Iznajmljivači sa srcem”: Besplatan smeštaj na JADRANSKOM MORU za porodice koje imaju decu sa teškoćama u razvoju"


Završena velika vojna vježba "Vek pobednika 1918-2018"\nFoto: Tanjug | Završena velika vojna vježba "Vek pobednika 1918-2018"\nSrna 10.11.2018 15:52\nBEOGRAD - Vojnom vježbom kod Titela, uz učešće riječne flotile, aviona i artiljerije, završena je velika vojna vježba "Vek pobednika 1918-2018", koja je povodom 100 godina od pobjede u Prvom svjetskom rat istovremeno izvedena na deset lokacija u Srbiji.\nU vježbi je učestvovalo oko 8.000 pripadnika Kopnene vojske i Ratnog vazduhoplovstva i Protivvazduhoplovne odbrane Vojske Srbije, 645 borbenih sistema i sredstava i 24 vazduhoplova.\nNajkompleksnija vježba, uz gađanje bojevom municijom, izvedena je na Pešteru, kojoj su zajedno sa državnim i vojnim vrhom Srbije prisustvovali predsjednik Republike Srpske Milorad Dodik i premijer Željka Cvijanović.\nOko 2.000 vojnika učestvovalo je u vježbi na Pešteru na kojoj su demonstrirana dejstva lovačke avijacije, lovačko-bombarderske avijacije, artiljerijskih sredstava i tenkova M-84.\nIz sastava Ratnog vazduhoplovstva učestvovali su avioni Mig-29 i "Orao", helikopteri "Gama", "Mi-8" i sistem "KUB", a korištena su i borbena sredstva, koja će uskoro biti uvedena u naoružanje Vojske Srbije - sistem "PASARS" i samohodna haubica 155mm B52 "Nora".\nU Titelu, na ušću Begeja u rijeku Tisu, pripadnici Kopnene vojske, riječne flotile i raketnih i vazduhoplovnih brigada učestvovali su u vježbi na kojoj je, između ostalog, prikazano forsiranje rijeke i prevoz tenkova preko pontonskog mosta.\nNa poligonu Borovac kod Bujanovca izvedena je taktička vježba uz učešće oko 1.000 vojnika i 100 borbenih sredstava, na kojoj je prikazana obučenost snaga za reagovanje u izvođenju taktičkih radnji i postupaka u toku izvođenja operacije u različitim zemljišnim i vremenskim uslovima, danju i noću.\nKod Vršca, na poligonu "Orešac", više od 150 pripadnika Petog bataljona Vojne policije izveli su protivterorističku operaciju, dok su na Velikom Jastrepcu pripadnici 246. bataljona ABHO iz Kruševca prikazali angažovanje na zadacima protivnuklearne, hemijske i biološke odbrane.\nNa Pasuljanskim livadama kod Đuprije održana je vježba čija je tema "Borbena grupa u napadu" gdje je u odgovoru na napad neprijateljskih jedinca na jednice Vojske Srbije učestvovalo više od 1.200 vojnika i više od 100 sredstava ratne tehnike, među kojima i avioni, uz korištenje bojeve municije.\nKod Sremske Mitrovice održana je vježba "Tenkovski bataljon na maršu", u kojoj je učestvovalo 30 tenkova M-84 i 100 vojnika, na Zvorničkom jezeru prikazano je izvođenje diverzantskog napada sa vode na kopno, a korišteni su i amfibijski transporteri.\nSpecijalci Vojske Srbije prikazali su na poligonu Međa kod Leskovca ubacivanje izviđačke grupe padobranskim desantom, prikupljanje obavještajnih podataka o neprijatelju pomoću srpskog robota - tenka "malog Miloša", kao i blokadu terorista desantiranjem padobranaca.\nTaktička vježba Bataljona vojne policije specijalne namjene "Kobre" održana je juče u kasarni "General Jovan Mišković" Beogradu.\nNeki od najznačajnijih borbenih sistema Kopnene vojske koji su učestvovali na vježbi bili su tenkovi M84, top haubica 152 mm "Nora", višecjevni lanseri raketa "Oganj" i "Plamen-S" i samohodna lansirna oruđa "Strela 10M" i "Strela1", kao i amfibijska vozila.\nIz sastava Ratnog vazduhoplovstva i Protivvazduhoplne odbrane učestvovali su avioni Mig-29, "Orao J22", "Galeb" i AN-26, helikopteri "Gama", MI-8 i MI-17, sistem "KUB" i radar AN TPS-70.\nPrikazani su i naoružanje i oprema iz projekta "1500" kojima se opremaju jedinice za specijalnu namjenu, kao i sredstva koja će uskoro biti uvedena u naoružanje Vojske Srbije - borbeno vozilo "Lazar-3", sistem "PASARS" i haubica 155mm B52 "Nora".\nVojna vježba Srbija Aleksandar Vučić


To govori o nedisciplini i nedovoljnom poznavanju propisa i primeni. Finansijski izveštaji korisnika nisu u dovoljnoj meri istiniti i objektivni rekao je Pejović.\nOd 209 subjekata revizije svega šest odsto u prošloj godini imalo je uspostavljen sIstem interne revizije dok 77 odsto nije imalo nijedan od tri predvidjena oblika interne reviziije. Prema analizi DRI, u 2018. godini preko 70 odsto preporuka te institucije je izvršeno.\nOn kaže da je 90 odsto greska u finansijskim revizijama, uglavnom zbog nedovoljnog funkcionisanja sistema internih kontrola.


Izborna skupština penzionera Srbije - Milorad Jovanović izabran za člana Izvršnog odbora Saveza penzionera Srbije • Poportal\n23/04/2019 24/04/2019 P.Radovanović0\nBeograd: Danas je održana konstitutivna sednica Skupštine Saveza penzionera Srbije.\nU novom sazivu za izbor organa saveza za period od 2019-2023. godine, za člana izvršnog odbora izabran je Milorad Jovanović iz Požarevca, koji je i predsednik udruženja penzionera iz Požarevca.\nNa dnevnom redu sednice pored izbora članova izvršnog odbora, napravljen je osvrt na 2018 godinu kao i plan rada za tekuću godinu.\nNa sednici izborne skupštine Saveza Penzionera Srbije, Milorad Jovanović predsednik Udruženja penzionera Srbije i predsednik Okružnog odbora penzionera Braničevskog okruga, izabran je za člana Izvršnog odbora Saveza penzionera Srbije i biće zadužen za Braničevski i Podunavski okrug. Inače ova organizacija penzionera je naveća u Srbiji. Jovanović je izabran na mandat od četiri godine, prema njegovim rečima glavni zadatak će biti obilazak svih organizacija na lokalu u ova dva pomenuta okruga i aktivacija svih organizacijau cilju što boljeg položaja penzionera.\nSavez penzionera Srbije sa tradicijom većom od 70 godina deluje i radi kao dobrovoljno, nevladino, socijalno-humanitarno, nestranačko i nedobitno udruženje penzionera koje ima preko 600.000 registrovanih članova organizovanih u Savez penzionera Vojvodine, Gradske organizacije penzionera grada Beograda i Niša i 169 udruženja penzionera opština na direktnoj vezi.\nSa ovakvom organizacionom strukturom na celoj teritoriji Republike Srbije i gore navedenim brojem registrovanih članova na osnovu Zakona o penzijskom i invalidskom osiguranju ima utvrđenu reprezetativnost udruženja penzionera na nivou R. Srbije.\nSavez penzionera Srbije deluje na načelima zajedništva interesa i jedinstva u uređivanju međusobnih prava i obaveza članica.\nSvoje programske ciljeve ostvaruje u oblasti zaštite prava i interesa penzionera, unapređenja i poboljšanja materijalnog, socijalnog i opšte-društvenog položaja penzionera članica Saveza


Presuda Mladiću: Od ocene da je osvetnička i antisrpska, do nade da je korak bliže pomirenju | Insajder\nPresuda Mladiću: Od ocene da je osvetnička i antisrpska, do nade da je korak bliže pomirenju\nVeć gotovo tri decenije oko Ratka Mladića postoje oštre podele - za jedne je zločinac za druge heroj. Upravo takve su i reakcije na pravosnažnu presudu koju je danas, nakon četiri i po godine suđenja, saopštilo Žalbeno veće Mehanizma za krivične sudove u Hagu.\nFoto: SRDJAN ILIC /\nPredsednik Aleksandar Vučić govorio je na sednici Saveta bezbednosti UN-a o radu suda u Hagu. Iako se nije direktno izjašnjavao o presudi Mladiću, rekao je da će Srbija pokazati odgovornost ali i da se, prema presudama Haškog tribunala, čini se da niko nije odgovoran za zločine nad Srbima.\nMinistar unutrašnjih poslova Aleksandar Vulin oglasio se u svojstvu predsednika Pokreta socijalista, a prema njegovoj oceni to nije presuda, već osveta.\nSrpski član Predsedništva BiH Milorad Dodik ocenio je da haška presuda Mladiću nema mnogo veze sa pravom i pravdom.\nSlično je i predsednica Republike Srpske Željka Cvijanović ocenila da je ovom presudom sud u Hagu još jednom potvrdio antisrpsku ulogu.\n“Da je suprotno današnju presudu ‘ne bi sa slobode pratili neki od najzloglasnijih haških optuženika, poput NAsera Orića, Ramuša Haradinaja, Ante Gotovina, kao i brojni drugi iz čijih zona odgovornosti su Srbi zauvek nestali”, navela je Cvijanović.\nBošnjački poltičari pozdravili su konačnu presudu za ratne zločine u BiH bivšem komandantu Glavnog štaba Vojske Republike Srpske Ratku Mladiću, izražavajući žaljenje što nije osuđen i za genocid u još šest opština u BiH.\n„Pozdravljam presudu Mehanizma za međunarodne krivične sudove, kojom je ratni zločinac Ratko Mladić pravosnažno osuđen na doživotnu zatvorsku kaznu, uprkos činjenici da u toj presudi zločini u Foči, Kotor Varoši, Prijedoru, Sanskom Mostu, Ključu i Vlasenici, iako su imali sve elemente genocida, nisu označeni kao takvi“, kazao je lider Stranke demokratske akcije (SDA) Bakir Izetbegović.\nVlada Hrvatske pozdravila je danas presudu suda u Hagu kojom je Ratku Mladiću potvrđena kazna doživotnog zatvora, ali je izrazila nezadovoljstvo što nije utvrđeno učešće najviših funkcionera Srbije u sveobuhvatnom udruženom zločinačkom poduhvatu.\nMladićeva odbrana o nespremnosti suda, tužilac o značaju presude\nAdvokat Ratka Mladića, Branko Lukić, rekao je za N1 da nije očekivao ovakvu presudu i da je mislio da će i ostale sudije da pročitaju njihove razloge.\n„Nažalost nije bilo volje da se presuda preispita kroz izvedene dokaze tokom postupka“, rekao je Lukić.\nPredsedavajuća Apelacionog veća haškog suda, Priska Matimba Nijambe (Prisca Nyambe), usprotivila se današnjoj osuđujućoj pravosnažnoj presudi koje je to veće izreklo generalu Ratku Mladiću. U opširnom suprotnom mišljenju, priloženom uz presudu, sudija Nijambe je naglasila da je sud pogrešio kada je Mladića proglasio krivim za genocid u Srebrenici; progon Muslimana i Hrvata širom BiH i terorisanje stanovništva Sarajeva snajperisanjem i granatiranjem, 1992-95.\n“Suprotno stavovima većine članova Veća, ne slažem se sa stavom da je među pojedincima u snagama bosanskih Srba i rukovodstvom RS-a postojao UZP prisilnog uklanjanja stanovništva, bosanskih muslimana. Ne smatram da je postojao zajednički cilj za takav zločinački poduhvat, nego da je stanovništvo enklava želelo da ode i da je, uz pomoć ARBiH i Ratnog predsedništva Žepe, postiglo sporazum o evakuaciji ljudi iz razloga ratne nužde”, napisala je sudija Nijambe u izdvojenom mišljenju.\nNijambe se složila samo za zaključkom većine sudija da je Mladić snosi krivicu za uzimanje pripadnika Unprofora za taoce, u leto 1995.\nDarko Mladić, sin Ratka Mladića, ocenio je za RTRS da njegov otac „nije imao šansu ni na početku, ni na kraju suđenja“.\nGlavni tužilac Međunarodnog rezidualnog mehanizma za krivične sudove Serž Bramerc je u Hagu rekao da pravosnažno potvrđena presuda Mladiću nudi nadu i osećaj da je pravda moguća.\nOn je naglasio da „ovo nije presuda protiv srpskog naroda, kojim su Mladić i njegove pristalice decenijama manipulisali“.\n„Mladićeva krivica je njegova i samo njegova“, istakao je Bramerc.\nEU: Poricanje genocida i veličanje zločinaca suprotne evropskim vrednostima\nVisoki zvaničnici EU izjavili su da danas okončan proces protiv Mladića predstavlja ključno suđenje u novijoj istoriji Evrope za ratne zločine, uključujući genocid.\nU zajedničkoj izjavi povodom pravosnažne presude međunarodnog suda u Hagu generalu Mladiću, šef evropske diplomatije Žozep Borel i evropski komesar za proširenje Oliver Varhelji naveli su da „poricanje genocida, revizionizam i veličanje ratnih zločinaca protivreče najosnovnijim evropskim vrednostima“.\nŠefica misije OEBS u Bosni i Hercegovini Ketlin Kavalec izjavila je da današnja pravosnažna presuda Mladiću zatvara važno poglavlje u traženju pravde za žrtve ratnih zločina, genocida i zločina protiv čovečnosti počinjenih u toj zemlji.\n„Pravda za žrtve i preživele od ključne je važnosti za izgradnju trajnog mira u Bosni i Hercegovini. Naše misli su sa preživelima i porodicama svih žrtava ratnih zločina, genocida i zločina protiv čovečnosti“, navela je Kavalec.\nPredsednik Sjedinjenih Američkih Država Džo Bajden ocenio je presudu Ratku Mladiću kao istorijsku jer “pokazuje da će odgovarati oni koji čine užasne zločine“, uz nadu da će je poštovati i lideri u regionu.


Press Online :: Politika :: DESET GODINA KONTRAMITINGA\n21. 12. 2006. - Autor: Foto: Nemanja Jovanović\nDESET GODINA KONTRAMITINGA\nRužica Đinđić pozvala Beograđane u protestnu šetnju povodom deset godina od kontramitinga Socijalističke partije Srbije. Kandidat za poslanika DS-a Ružica Đinđić pozvala je građane Beograda da u nedelju, 24. decembra, prisustvuju koncertu i šetnji, kojom Evropski studentski forum obeležava 10 godina od održavanja kontramitinga.\nGrađani Beograda ponovo treba da potvrde da je Beograd svet, kao što su to učinili tokom građanskog protesta 1996/1997. godine - rekla je Ružica Đinđić u Studentskom kulturnom centru.\nOna je istakla da na ovom skupu očekuje da bude najviše studenata, jer su tokom protesta 1996/1997. "njihove poruke bile ključne da svet sazna šta se dešava u Srbiji".- Izbori koji slede su istorijski jer na njima moramo da se izborimo da se ne anuliraju 24. decembar 1996. i ceo građanski i studentski protest, niti ono što se desilo 5. oktobra 2000. godine - naglasila je ona.\nPredsednik Evropskog studentskog foruma Aleksandar Ivanović pozvao je sve političke partije da učestvuju u obeležavanju 24. decembra, jer je tada "hrabrošću Beograđana izbegnut građanski rat koji je Slobodan Milošević hteo da izazove svojom politikom ludila, šaljući Srbe jedne na druge". Upitan da li je na skup pozvan i premijer Vojislav Koštunica, Ivanović je ponovio da su pozvani svi, pa i Koštunica "koji tada nije učestvovao u protestima, ali sada može da se pridruži".\nU nedelju u 17.30 kod Terazijske česme biće održan koncert, na kome će učestvovati "Deca loših muzičara" i "Kanda, Kodža i Nebojša", dok je u 18.30 planirana šetnja "Podsećanja".


Prelepo vreme dočekuje goste u četrnaest jedinstveno i individualno opremljenih rezidencija hotela Kisawa Sanctuary u Mozambiku...\nPandemija nije ugasila želju ljudi širom sveta za lutanjima i istraživanjem novih horizonata, tako da ne čudi što je otvaranje novih hotela nastavilo da bude aktuelno i u ovoj godini. Otvaranje granica je možda sporo, ali priča o putovanju podstiče osećaj optimizma kako kod hotelijera, tako i kod putnika.\nEvo jednog dalekog tropskog skrovišta koje biste trebali da stavite na svoju listu željenih destinacija: Kisawa hotel u Mozambiku – prvi hotel koji se prostire na 300 hektara netaknute teritorije na ostrvu Bengera.\nOsnovan od strane preduzetnice i filantropa Nine Flohr, hotel čije ime znači “neraskidivost” sadrži raskošne rezidencije sa mešavinom jednog, dva i tri bungalova, a svaka od njih ima otvorenu palubu, privatni bazen, spoljnu kuhinju i sopstvenu plažu.\nGosti su pozvani da biraju između dva restorana koja svakodnevno u ponudi imaju samo organske, sezonske proizvode uzgajane u odmaralištu ili kupljene od mreže lokalnih farmera. Ostatak ponude obuhvata wellness centar, potpuno opremljene i klimatizovane teretane, studije za pilates i joga kupole.\nSvaki bungalov je drugačije uređen, ali je u svakom primetna upotreba tradicionalnog zanata, sa lokalnim tkanjem, stolarijom i tekstilom koji su elegantno prikazani u enterijerima.\nDok prelepo prirodno okruženje gostima sigurno donosi osećaj smirenosti i relaksacije, utočište Kisawa ih podstiče da idu dalje i „otkriju sopstveni ritam“. Odmaralište omogućava ponovno povezivanje sa samim sobom, i predstavlja savršen spoj održivog luksuza, bekstva, uživanja i kulture, smešten na netaknutom ostrvu na obali Mozambika.


Šta sa pripadnicima civilne zaštite? | KoSSev\nŠta sa pripadnicima civilne zaštite?\nNedelja 29. mart 2015, 16:25\nMinistar za rad, Aleksandar Vulin, izjavio je da se o sudbini pripadnika civilne zaštite na Severu Kosova razgovara i da se vodi računa o svakom njenom pripadniku.\n"To je nešto o čemu se razgovara, o čemu se još razgovara i to je nešto što jeste u nadležnosti Kancelarije za KiM i naših pregovarača u Briselu. Ono što je sigurno to je da se bez svake sumnje vodi računa o svakom pripadniku civilne žastite, o svakom ko živi na prostoru KiM," rekao je Vulin.\nOn je dodao da će se razgovarati o tome kako će biti rešen radni status pripadnika civilne zaštite, istakavši da nije na njemu da se o tome izjašnjava.\nVlasti u Prištini saopštile su da je postignut dogovor o raspuštanju civilne zaštite na Severu Kosova. Postojanje ovog dogovora potvrdila je i visoka predstavnica EU, Federika Mogerini.\nIz Vlade Kosova ranije je saopšteno i da su Priština i Beograd uz posredovanje EU postigli dogovor koji podrazumeva raspuštanje civilne zaštite na Severu Kosova i omogućava njenim pripadnicima integraciju u kosovske institucije.\nKako je rečeno proces razgovora na ovu temu bio je dug i težak i trajao je gotovo dve godine. Sporazum bi trebalo da bude sproveden do 1. septembra, do kada u potpunosti civilna zaštita na Severu Kosova treba da bude raspuštena.


Izraelski ministar zdravlja pozitivan na korona virus\nIzraelski ministar zdravlja Jakov Licman, pozitivan je na KOVID-19, a zaražena je i njegova supruga. Licman, koji je prethodnih nedelja često bio u kontaktu sa premijerom Benjaminom Netanijahuom i drugim visokim zvaničnicima, prima terapiju i oseća se dobro, prenosi AP.\nU saopštenju Ministarstva se navodi da će svakome ko je bio u kontaktu sa njim u prethodne dve nedelje biti naložena izolacija, a među njima su i šef obaveštajne agencije Mosad i nacionalnog saveta bezbednosti. Premijer Netanijahu sam je otišao u izolaciju nakon što je i njegov savetnik oboleo.\nMinistar Licman je poslednjih dana na meti kritike dela javnosti. Kako piše "Haaretz", "teško je zamisliti jasniji izraz cinizma i nepoštovanja prema Izraelcima koje karakteriše uspostavljanje nove vlade nego da Jakov Licman ostane ministar zdravlja, u jeku najgore zdravstvene krize u istoriji zemlje".\n- Ta odluka sama po sebi je dovoljna da pobije tvrdnju premijera Benjamina Netaniahua i predsednika Kneseta Benija Ganca da formiraju „vanrednu vladu za borbu protiv korona virusa. Na početku epidemije u Izraelu, Licman je pokušavao da isključi ultra-ortodoksnu zajednicu iz pravila socijalne distanciranja i da dozvoli mikvama i sinagogama da i dalje budu otvorene. Čak je obećao da će Mesija doći i ukloniti pandemiju - navodi sajt.\nISPRAVKA: Objavljena je informacija, koji su preneli brojni mediji, da je ministar Licman svojevremeno izjavio da je korona virus božja kazna za homoseksualnost, što se ispostavilo da nije tačno.\nMinistar, inače, ima dugu istoriju suprotstavljanja ravnopravnosti pripadnika LGBTQ zajednice. Godine 2016. glasao je protiv brojnih zakona o LGBTQ pravima i upoređivao gejeve sa grešnicima, prenosi "Jerusalim post".\nPremijer Severne Makedonije negativan na korona virus


Beograd/Vašington, 7. februar 2014. godine – Predsednik Vlade Republike Srbije i ministar unutrašnjih poslova Ivica Dačić razgovarao je u Vašingtonu sa direktorom Federalnog istražnog biroa (FBI) Džejmsom Komijem o saradnji američkih i srpskih službi, kao i o mogućnosti da FBI otvori svoje kancelarije u Beogradu.\nDačić je nakon susreta sa novoimenovanim direktorom Biroa istakao da je tom prilikom konstatovana veoma dobra saradnja između FBI i srpskih službi za sprovođenje zakona, pre svega, sa Ministarstvom unutrašnjih poslova.\nOn je naveo da je, takođe, bilo reči o mogućnosti da FBI otvori kancelarije u Beogradu imajući u vidu to da je donet novi budžet Biroa.\nPrema njegovim rečima, FBI će u narednih šest meseci razmotriti taj predlog, a ukoliko to ne bude bilo moguće učiniti onda da barem u Beograd pošalju stručnjaka za visokotehnološki kriminal i borbu protiv sajber terorizma.\nNa sastanku su, kako je dodao, razmatrana veoma važna pitanja od nacionalnog i državnog značaja, a koja se tiču saradnje u borbi protiv ekstremizma i terorizma, naročito protiv radikalnog islamizma.\nDačić je saopštio da je bilo i reči o razmeni informacija kroz saradnju službi za visokotehnološki kriminal i sajber terorizam imajuću u vidu da veliki broj ljudi s našeg područja odlazi u ekstremističke grupacije, naročito sada u Siriji, kao i da to predstavlja opasnost po mir i bezbednost građana u našem regionu.\nOn je ukazao na to da je razgovarano i tome da se u cilju unapređenja saradnje do kraja godine u Beogradu organizuje regionalna konferencija na kojoj bi, pored direktora FBI, učestvovali i ministri unutrašnjih poslova i direktori policija zemalja regiona.\nDačić je u Vašingtonu, takođe, razgovarao i sa šefom Srpskog kokusa u Kongresu Tedom Poom, pri čemu je tom prilikom, u ime Srbije, izrazio zahvalnost na svim aktivnostima ovog kokusa.\nPredsednik Vlade je naglasio da postoji veliki broj američkih kongresmena i senatora koji žele da se čuje objektivna slika o Srbiji.\nU razgovoru je postignut dogovor o tome da grupa senatora i kongresmena poseti Srbiju do kraja godine kako bi se upoznali sa velikim napretkom koji je ostvaren ne samo u procesu evropskih integracija, nego i u reformama našeg političkog sistema, istakao je Dačić.


NSRS mijenja Poslovnik kako bi se smanjile "jalove replike i povrede poslovnika" – Fokus.ba\nčubrilović na rtrs\nNSRS mijenja Poslovnik kako bi se smanjile “jalove replike i povrede poslovnika”\nPrijedlogom novog poslovnika nikome nije oduzeto pravo koje su već imali, nastojaće se samo da to bude efikasnije, da manje vremena gubimo, da ne ulazimo u jalove replike i povrede poslovnika koje su znale da traju satima\nPredsjednik Narodne skupštine RS Nedeljko Čubrilović izjavio je da nijedan poslovnik o radu parlamenta ne može da uredi odnose, ako poslanici ne žele da ga primjenjuju i poštuju, te da je upravo to nepoštovanje karakteristika ovog saziva parlamenta RS.\n“Ipak, i pored svih problema koje smo imali, mi smo sve sjednice odradili onako kako je bilo predviđeno dnevnim redom, svaka tačka je dobila svoj epilog onako kako je skupštinska većina to odlučila, a nema veće demokratije od toga da demokratska većina odluči o svakoj tački, bez obzira koliko opozicija imala primjedbi”, rekao je Čubrilović za RTRS.\nČubrilović je naglasio da opozicija i treba da bude korektivni faktor i ukazuje na neke stvari, ali da ne može presudno da utiče na donošenje odluka.\nČubrilović je rekao da je cilj izmjene poslovnika, koji će biti predložen na narednoj sjednici, da se postigne veća efikasnost u radu Narodne skupštine, a i da se ljudi prisile da se drže određene teme.\n“Prijedlogom novog poslovnika nikome nije oduzeto pravo koje su već imali, nastojaće se samo da to bude efikasnije, da manje vremena gubimo, da ne ulazimo u jalove replike i povrede poslovnika koje su znale da traju satima”, istakao je Čubrilović.\nPrema njegovim riječima, gotovo svaki saziv Narodne skupštine donosio je novi poslovnik.\n“Mi smo u septembru prošle godine sve klubove poslanika obavijestili da želimo njihove primjedbe na poslovnik i da nam u pisanoj ili drugoj formi dostave te primjedbe. Većina je to i učinila i veliki dio prijedloga je uvažen”, napomenuo je Čubrilovi.\nOn je dodao da postoji i mogućnost amandmanskog djelovanja, te da je siguran da će završetkom naredne sjednice Narodna skupština imati novi poslovnik o radu.\nGovoreći o zahtjevu SDS-a za njegovim razrješenjem zbog uvođenja vanrednog stanja, Čubrilović je rekao da je zahtjev legitiman i da svaki poslanik ima pravo na to, ali da je vanredno stanje uvedeno na ustavan način.\n“Zasjedala je Narodna skupština i dvotrećinskom većinom izglasala uvođenje vanrednog stanja. Sve odluke donesene za vrijeme vanrednog stanja su ustavne i zakonite”, poručio je Čubrilović.\nPredsjednik Narodne skupštine je naglasio da je vanredno stanje uvedeno zbog građana i javnog zdravlja, te da je vanredno stanje najmanje trebalo predsjedniku RS, koji je morao da na sebe primi toliku odgovornost.\n“U svoj ovoj situaciji nigdje nije prekršen nijedan zakon, a pogotovo ne Ustav RS”, rekao je Čubrilović.\nGovoreći o odluci Centrale izborne komisije /CIK/ BiH da odgodi izbore, Čubrilović je naveo da je to bila nezakonita odluka, te da bi najgori scenario bio da se Ustavni sud BiH u ovom slučaju proglasi nenadležnim.\n“Očekujem da vlast u RS zabilježi ubjedljivu pobjedu na lokalnim izborima. Sve stranke iz RS su spremne za oktobar i izbore bi trebalo vratiti na datum koji je zakonom definisan. Pogotovo je za to spreman SNSD, kao jedina politička organizacija koja ima kompletnu infrastrukturu za izbore kada god da se dese“, smatra Čubrilović.\nČubrilović je rekao da je planirano da se naredna sjednica Narodne skupštine, zakazana za 16. junI, održi u prostorijama Narodne skupštine, te da se za to stvaraju određene tehničke mogućnosti.


Trajna zabrana zvaničnicima-lobistima stranih vlada\nM. K. 29. januara 2017. 09:30\nPredsednik SAD Donald Trump potpisao je u subotu izvršnu uredbu kojom je članovima svoje administracije uveo trajnu zabranu lobiranja za strane vlade i strane političke stranke.\nAgencije prenose da Trampova uredba takođe obavezuje njegove zvaničnike da se uzdrže od lobiranje za sopstvene interese u perioodu od pet godina nakon odlaska iz administracije, a oni takođe moraju da se obavežu i da neće lobirati bilo kog vladinog zvaničnika u periodu od dve godine.\nTramp je ovom uredbom ispunio deo obećanja koje je dao tokom predizborne kampanje da će „isušiti močvaru“ u Vašingtonu.\nNavodi se da je Tramp kazao da oni koji žele da rade za njega treba da se usredsrede na posao koji će raditi za američki narod, a ne na buduće prihode ostvarene pokušajima prodaje uticaja koji će imati nakon što okončaju službu u vladi.\nAP navodi da su zvaničnici Trampove administracije opisali ove zabrane kao istorijske, ali agencija dodaje da još uvek nije jasno kako će one biti primenjene.\nPariz: Savladan muškarac koji je pretio policiji noževima\nDvoje tinejdžera pronađeno mrtvo na Samosu posle zemljotresa


Odbor Londonske berze predložio zabranu ruskih metala\nTanjug 18. marta 2022. 16:17\nLONDON — Odbor za bakar Londonske berze metala (LME) preporučio je zabranu novih isporuka ruskih metala na tržište, izveštava „Blumberg“ pozivajući se na izvore upućene u dešavanje, uz ocenu da bi to, ako se primeni, izazvalo šok na tržištu.\nOdbor, koji ima samo savetodavnu ulogu u LME, danas je velikom većinom glasao za preporuku da berza ne dozvoli nove isporuke ruskog metala u svoja skladišta, rekli su izvori njujorške agencije, pod uslovom da ne budu imenovani jer diskusija nije bila javna.\nBerza je saopštila da pažljivo prati razvoj događaja u vezi sa sankcijama prema Rusiji, ali da trenutno ne planira da preduzme bilo kakvu jednostranu akciju kao što je uvođenje ograničenja u sistemu LME na trgovanje metalima koje proizvodi Rusija.\n„Uticaj preduzimanja takvih koraka ne bi bio ograničen samo na poslovanje LME, već bi se proširio na sve učesnike na globalnom tržištu. Naš prioritet je da održimo uređeno tržište za dobrobit svih tržišnih učesnika, i stoga ćemo ovu preporuku držati na razmatranju kako se situacija bude razvijala“, navodi se u saopštenju.\nLME je ranije objavila da će „brzo odgovoriti“ ako bi bilo koji proizvođač metala registrovan na berzi bio stavljen pod sankcije. Za sada, iako neki kupci metala izbegavaju ruske isporuke, SAD i Evropa nisu uvele sankcije glavnim ruskim proizvođačima metala.\nRusija je sedmi po veličini proizvođač bakra na svetu, sa udelom od oko 4,0 posto u globalnoj proizvodnji. Međutiu, njena uloga na Londonskoj berzi metala je značajnija, pošto je treći po veličini izvoznik rafinisanog bakra posle Čilea i Japana, navodi „Blumberg“.


Poverenik: Nastavlja se nezakonito postupanje javnih izvršitelja sa podacima o ličnosti – ASinfo Portal\nPoverenik za informacije od javnog značaja i zaštitu podataka o ličnosti Rodoljub Šabić ukazao je u pismu Komori javnih izvršitelja da je u više postupaka nadzora, koje je sprovodio, utvrdio nepravilnosti i nezakonitosti u obradi podataka o ličnosti koja sprovode javni izvršitelji i da se, i pored nekoliko formalnih upozorenja, sa takvom praksom nastavlja, saopšteno je danas. Kako se navodi u saopštenju, Poverenik je podsetio da je jedna od zakonom utvrdjenih obaveza Komore da se stara o tome da javni izvršitelji savesno i zakonito obavljaju svoj posao, te da je s tim u skladu obaveza Komore da preduzme sve potrebne korake da bi se sa nezakonitom praksom prestalo.\n“Dostavljaju, dakle, i podatke svih drugih lica za koje je izvršni poverilac istom prilikom tražio izvršenje. Dostavljajući, na primer, izvod iz ‘Knjige uručenja opomenutih korisnika’, bez svrhe i potrebe čine dostupnim, ne samo podatke konkretnog dužnika, nego podatke svih lica u odnosu na koje se izvršenje od strane poverioca istom prilikom traži. Nezavisno od činjenice što uzrok ovakve prakse najverovatnije nije zla namera, već neznanje, nemar ili aljkavost, ona je direktno suprotna zakonskoj obavezi da se pri obradi ličnih podataka preduzimaju odgovarajuće mere zaštite podataka, a njom se izlažu kompromitaciji i mogućoj zloupotrebi lični podaci većeg broja lica, pa se s njom mora prestati bez odlaganja”, naveo je Šabić.\nZvaničnik NATO prokomentarisao “Vojsku Kosova”


Instax Mini 9 Blush Rose - Idealno.rs\nPočetna / Foto / Digitalni fotoaparati / Kompaktni digitalni fotoaparati / Instax Mini 9 Blush Rose\nPonuda prodavnice ComputerLand Games za proizvod Instax Mini 9 Blush Rose. Ispravnost cene i podataka proveri na internet stranici prodavnice.\nBroj i tip baterije 2 x AA\nNajveća rezolucija videa Nema videa px\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Instax Mini 9 Blush Rose i izberi najbolju. Kompaktni digitalni fotoaparati iz kategorije Digitalni fotoaparati je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Instax Mini 9 Blush Rose i vidi da li ti odgovara ili pogledaj druge proizvode brenda FUJIFILM. Opis i tehnički podaci proizvoda Instax Mini 9 Blush Rose se mogu razlikovati od onih u internet prodavnici u kojoj obavljaš kupovinu. Instax Mini 9 Blush Rose je dostupan u prodavnici ComputerLand Games po ceni, koja je navedena pored svakog prodavca u meniju "Prodavnice".\nGarantne uslove za Instax Mini 9 Blush Rose proveri u prodavnici u kojoj nameravaš da obaviš kupovinu. Slika za Instax Mini 9 Blush Rose je simbolična, zato se pre kupovine u prodavnici uveri da je proizvod isti.\nAko ste stalno u pokretu i želite da sačuvate od zaborava svaki bitan trenutak, a nemate vremena za odlazak do fotografske radnje i izradu fotografija, ovo je pravi fotoaparat za Vas! Fuji Instax Mini 9 je mali polaroidni fotoaparat, što znači da


Početna > Merna oprema > Metro & Pristupna mreža > Page 2\nVIAVI Optical Network Tester - ONT pretstavlja multifunkcionalno, multiportno rešenje za brzo i fleksibilno testiranje optičkih transportnih mreža. Svi modeli ONT zadovoljavaju potrebe za testiranjem optičkih i digitalnih karakteristika signala u delu istraživanja i razvoja (R&D) opreme, system verification testiranja (SVT), proizvodnje komponenata i troubleshooting‐a. Za ONT platformu ...\nIneoQuest je razvio end-to-end rešenje za monitoring kvaliteta nelinearnog video servisa omogućavajući uvid u kvalitet Multiscreen, Over-the-Top (OTT) i TV anywhere servisa duž lanca isporuke. Rešenje je skalabilno i omogućava realni prikaz parametara kvaliteta servisa i biznis inteligenciju kako bi se prikupljeni podaci prikazali na odgovarajući način kako bi se dobila jasna i kompletna s...\nIneoQuest iVMS predstavlja multidimenzionalno rešenje za menadžment video kvaliteta. Ova platforma omogućava istovremeni kontinualni monitoring i analizu hiljade video programa duž lanca isporuke linearnog video servisa, omogućavajući multidimenzionalni prikaz kvaliteta mreže, odnosno video streamova, u realnom vremenu u okviru jedinstvenog, unificiranog dashboard-a. IneoQuest u svojoj ponu...\nAll-in-one rešenje za osnovne testove prilikom instalacije uključujući i testove za bakar, ADSL/VDSL, WiFi, koaksijalne mere kao i tetiranje IP data, VoIP i IPTV servisa\nOneExpert DSL pomaže tehničarima da probleme reše prilikom prvog izlaska na teren. Touchscreen, user-friendly softver i OneCheck automatizovani testovi olakšavaju rad primenom pass/fail analize.\nOTU-8000 je Plug and Play rešenje za samostalnu kontrolu OTU jedinice koje ne zahteva server i koje se može po potrebi unaprediti na ONMSi sistem. Kada se desi problem na vlaknu, u roku od par minuta alarm se generiše putem email-a, SMS-a ili SNMP-a.


Press Online :: Automobili :: Velika godina za male automobile\nMali automobili kompanija kao što su "Ševrolet", "Fijat", "Tojota", "Folksvagen" i "Honda" na putu su da ostvare najveći udeo na američkom tržištu automobila od 1993. godine. Ovi proizvođači čuvenih četvorotočkaša u septembru su zabeležili najbolju prodaju vozila u poslednje četiri godine\nVisoke cene goriva, uz najbolju ponudu kompaktnih vozila ikada, dovele su prošlog meseca do rasta prodaje malih sedana, kupea i kabrioleta od čak 50 odsto. Mali modeli donosili su uspeh gotovo svakom proizvođaču automobila i činili su jednu od pet prodaja po prvi put u više od tri godine. Iako su modeli "Tojote" i "Honde" i dalje na vrhu najprodavanijih, američki proizvođači su pokazali da i oni mogu da privuku kupce. "Ševrolet", čije je matična firma "Dženeral Motors", dominirao je u sektoru kompaktnih vozila prošlog meseca modelima "sonik" i "kruz", "Ford" je u septembru isporučio najveći broj malih automobila u poslednjih deset godina, a "Fijat", d.o.o. kompanije "Krajsler" već drugi mesec zaredom postavlja rekorde.\nMali automobili sada dolaze i sa čak deset vazdušnih jastuka i svim drugim stavkama dostupnim u većim i skupljim modelima. Bilo da se radi o "siviku", "fijatu 500", "fokusu" ili "soniku", sada su to mnogo bolji automobili u odnosu na svoje prethodnike. Ovim tempom, 2012. godina je sigurno godina malih automobila, koji su u septembru činili 19,3 odsto prodaje na tržištu SAD. Isporuke modela "ševrolet kruza" porasle su za 42 odsto na 25.787 komada prošlog meseca, prestigavši dotadašnjeg lidera, "hondu sivik".\nU prvoj godini proizvodnje, "Ševroletov" model "sonik" prestigao je modele "Forda" i Honde", "fijestu" i "fit", a njegova prodaja upetostručena je u septembru. Prodaja "folksvagenove bube", redizajnirane prošle godine, utrostručena je u septembru u odnosu na isti mesec prošle godine. "Fijat 500" već drugi mesec zaredom beleži rekordnu prodaju, koja je u septembru uvećana za 51 odsto.


Turistička zajednica grada Tuzla - U BIT Centru Tuzla predstavljena Regionalna mentorska platforma - Turistička zajednica grada Tuzla\nU BIT Centru Tuzla predstavljena Regionalna mentorska platforma\nPreduzeća koja posluju u okviru BIT Centra, ali i druga kojima pomoć bude potrebna, od danas mogu koristiti mentorske usluge putem regionalne mentorske platforme. Platforma, nastala u okviru projekta „2CODE“ predstavljena je danas u BIT Centru Tuzla. Projekat „2CODE“ Bit Centar implementira posljednjih godinu dana zajedno sa partnerima iz BiH, Hrvatske i Crne Gore.\n„Razvili smo jednu prekograničnu mentorsku platformu koja je prvenstveno namijenjena start upovima, razvojnim timovima ili pojedincima koji u narednom periodu planiraju razvoj svojih poslovnih ideja. Na vrlo jednostavan način, start upovi mogu dobiti mentorsku podršku velikog broja mentora koje su partnerske organizacije već kontaktirale i njihove informacije već postavile na platformu. Svi start upovi i razvojni timovi koji imaju potrebu za ekspertizom u određenim oblastima, mogu pronaći mentore a na platformi će dobiti informacije o tome ko su potencijalni mentori koji odgovaraju njihovim potrebama, koliko su i u kom vremenskom periodu su oni dostupni“, pojasnio je Aleksandar Janičić, menadžer za upravljanje projektima i razvoj preduzetništva Inovaciono preduzetničkog centra Tehnopolis iz Nikšića.\nBit Centar Tuzla zajedno sa partnerima iz Mostara, Nikšića i Zadra implementira projekat „2CODE“, u okviru Interreg IPA programa prekogranične saradnje Hrvatska-BiH-Crna Gora 2014.- 2020. Glavni cilj projekta je unaprijeđenje poduzetničkog okruženja u prekograničnom području kroz razvoj poslovne infrastrukture i usluga podrške inovativnim poduzetničkim idejama.


25. avgust 2015. Predsednica Narodne skupštine u razgovoru sa izvestiocem Parlamentarne skupštine Saveta Evrope\nGojković je rekla da je Skupština Srbije spremna da pruži pun doprinos izradi objektivnog izveštaja o situaciji na Kosovu i Metohiji i izrazila uverenje da će izveštaj biti objektivan i odgovoran.\nGojković je istakla da je Srbija privržena primeni Briselskog sporazuma kao mogućnosti da se normalizuje život građana na Kosovu i Metohiji.\nPredsednica Narodne skupštine je ukazala na stanje u oblasti pravosuđa na Kosovu i Metohiji, koje odražava ponovno produženje pritvora Oliveru Ivanoviću, kao i na to da su srpski manastiri i crkve, koje su deo srpskog kulturnog nasleđa, često na meti. Gojković je upozorila da te pojave ne obezhrabruju Srbe da ostanu na Kosovu i Metohiji ili da se vrate u pokrajinu.\nPredsednica Narodne skupštine je navela i da će Srbija učiniti sve što može da zaštiti prava Srba na Kosovu i Metohiji, kao i da će insistirati na formiranju Zajednice srpskih opština, koja je dogovorena Briselskim sporazumom.\nKonde je ukazao da će teme izveštaja biti prava građana, jer je uloga Saveta Evrope da na svakoj teritoriji, bez obzira na njen pravni status, omogući da građani uživaju svoja prava i standarde demokratije i dodao da je cilj periodičnih provera unapređenje stanja ljudskih prava.


Pomoćnik gradonačelnika osuđen za nasilje u porodici – DnevniZurnal\nby admin 02/11/2021, 15:50 1.1k Views\nPredsednik Gradskog odbora Srpske napredne stranke (SNS) u Zaječaru i pomoćnik gradonačelnika Milan Stanković, pravnosnažno je osuđen zbog nasilja u porodici, saznaje Glas Zaječara.\nOsnovni sud u Zaječaru je svojom presudom proglasio krivim Milana Stankovića zbog krivičnog dela „nasilja u porodici“.\nOdlučujući po žalbi istu presudu potvrdio je svojom Odlukom i Viši sud u Zaječaru, kao drugostepeni sud, te je time i Odluka Osnovnog suda u Zaječaru postala pravnosnažna, shodno tome Milan Stanković je pravnosnažno osuđen zbog nasilja u porodici.\nPortal podseća da je u ponedeljak 1. jula 2019. godine, policija postupila po prijavi jedne ženske osobe za nasilje u porodici, ali da Ministarstvo unutrašnjih poslova tada nije moglo novinarima da otkrije identitet počinioca, zbog zaštite žrtve nasilja.\nGradonačelnik Zaječara Boško Ničić kazao je 6. jula 2019. godine za portal Zaječar Onlajn da ukoliko se u bilo kom, konačnom, postupku zvaničnih državnih organa dokaže da je bilo ko od funkcionera SNS ili grada to učinio biće najoštrije sankcionisan.\n„Umesto kazne, stigla je nagrada, Stanković je postavljen za pomoćnika“, ocenjeno je na portalu.\nMoramo da dišemo kao jedan i čuvamo leđa\nby admin 20/01/2022, 21:28\nby admin 20/01/2022, 21:06


Kajakaši Tomićević i Zorić vicešampioni Evrope - Studio B\nKajakaši Tomićević i Zorić vicešampioni Evrope\nKajakaši Tomićević i Zorić vicešampioni Evrope Studio B, Tanjug\nSportSport Pocetna 15. 07. 2017. 12:27:13\nSrpski kajakaši Marko Tomićević i Milenko Zorić osvojili su srebrnu medalju na prvenstvu Evrope u Plovdivu. Olimpijski vicešampioni do novog srebra došli su u disciplini kajak dvosed na 1.000 metara. Predsednik Vučić i ministar Udovičić čestitali kajakašima.\nPredsednik Srbije Aleksandar Vučić čestitao je srpskim kajakašima osvajanje srebrne medalje na Evropskom prvenstvu u Plovdivu.\n„Čast mi je da Marku Tomićeviću i Milenku Zoriću čestitam uspeh koji su ostvarili na Evropskom prvenstvu u Plovdivu“ kaže se u čestitci predsednika Srbije.\nKako je istakao osvajanjem srebrne medalje naši olimpijski vicešampioni još jednom su dokazali da se nalaze u samom vrhu evropskog sporta i ove sportske discipline.\n„Uveren sam da će i na narednim takmičenjima postizati izuzetne rezultate“, naveo je Vučić u čestitki srpskim kajakašima.\nMinistar sporta Vanja Udovičić čestitao je kajakašima:\n„Naš sjajni dvojac u kajaku Marko Tomićević i Milenko Zorić postali su vicešampioni Evrope i time još jednom potvrdili da jesu veliki šampioni, uvek jedni od najboljih među najboljima! Čestitam Marku i Milenku, njihovom stručnom štabu i Kajakaškom savezu Srbije na ovom uspehu i verujem da će nas naša kajakaška reprezentacija obradovati sa još medalja u Plovdivu!“, navodi se u čestitki ministra Udovičića.\nMarko Tomićević i Milenko Zorić poručili su da su zadovoljni srebrom na Evropskom prvenstvu u Plovdivu, ali da se nadaju da će napraviti korak više na predstojećem prvenstvu sveta u Račicama.\n„Zadovoljni smo kao smo veslali, u jako dobroj smo formi. Startovali smo nešto lošije, ostali smo iza vodeće grupe, ali smo znali da možemo da se nosimo sa tim. Poslednjih 500 metara napali smo i uspeli da dođemo do drugog mesta“, rekao je Zorić, prenosi sajt Kajaškog saveza Srbije.\n„U Češkoj možemo da napravimo bolji rezultat, samo treba da radimo kao do sada“, poručio je Zorić.\n„Celu trku osećali smo se odlično u čamcu, što me jako raduje. Kada je tako onda se uzdam u to da ćemo izdržati do kraja. Borili smo se sa Špacima i na kraju završili kao drugi. Dali smo sve od sebe…U glavi mi je da budemo još bolji na Svetskom prvenstvu, ostanemo u formi i čak da je podignemo“, zaključio je Tomićević.


Stiropor može biti recikliran | Krupljani.BA\nStiropor može biti recikliran\nBANJALUKA – Veći broj institucija, lokalnih zajednica i preduzeća podržalo je projekat “Prirodu spasi, stiroporom sve ukrasi” čiji je cilj da stiropor, koji je veliki zagađivač i u prirodi se razgrađuje više od 1.000 godina, bude recikliran i upotrijebljen u neke druge svrhe, izjavio je predsjednik banjalučkog Centra za kulturne i promotivne djelatnosti “Primera” Milenko Lakić.\n“Želja nam je da građani, a naročito mladi sakupljaju stiropor i koriste ga za druge namjene, kao što je pravljenje predmeta za praktičnu upotrebu, umjetničkih djela i slično”, rekao je Lakić novinarima u Banjaluci, predstavljajući ovaj projekat.\nOn je istakao da je veoma važno da se u ovaj projekat uključe proizvođači, a posebno prodavci bijele tehnike koja se pakuje u ambalažu od stiropora.\nLakić je naveo da su projekat podržali Ministarstvo za prostorno uređenje, građevinarstvo i ekologiju, Privredna komora Republike Srpske, 22 lokalne zajednice u Srpskoj, kao i veći broj komunalnih preduzeća koja su spremna da se uključe pod uslovom da neko finansira njihove troškove prikupljanja stiropora.\nDirektor Turističke organizacije Banjaluka Irena Radojević rekla je da je glavni uslov da zaživi eko-turizam da rijeke i priroda budu čisti, dodajući da je ovaj projekat jedan od načina za to.


O Poglavlju 24 – Pravda, sloboda, bezbednost | Nacionalni konvent o Evropskoj uniji\nO Poglavlju 24 - Pravda, sloboda, bezbednost\nO Poglavlju 24 – Pravda, sloboda, bezbednost\nJedan od ciljeva koje je Evropska unija sebi postavila je kreiranje prostora pravde, slobode i bezbednosti. Pravne tekovine u ovoj oblasti se veoma brzo razvijaju i – sa dodatnim nadležnostima koje EU ima u ovim oblastima nakon svake izmene osnivačkih ugovora – sve je veći broj propisa koji defi nišu zajedničke standarde. Kada je reč o zahtevima iz pregovaračkog procesa za države kandidate, ovo poglavlje je podeljeno na više oblasti:\n• Azil – Pravne tekovine EU u oblasti azila odnose se na zajedničke standarde koje države članice moraju da usvoje. To su direktive koje defi nišu: osnovne procedure za rešavanje o zahtevima za azil; prava koja imaju tražioci azila dok traje procedura odlučivanja o njihovim zahtevima; uslove koje tražilac azila mora da ispuni kako bi mu bio odobren azil; prava koja imaju lica kojima je odobren zahtev za azil; privremenu zaštitu u slučaju masovnog priliva izbeglica, kao i sistem koja je država članica EU nadležna za rešavanje o podnetom zahtevu za azil, kako bi se sprečile zloupotrebe (tzv. Dablinski sistem). Direktivom je ustanovljena i prateća baza podataka EURODAK, koja sadrži biometrijske podatke tražilaca azila. Evropska unija je formirala i posebnu agenciju – Zajedničku kancelariju za podršku politici azila (EASO – European Asylum Support Offi ce) sa sedištem na Malti.\n• Migracije – Pitanje legalnih i neregularnih migracija je veoma značajno za EU, a pre svega kako je to pitanje rešeno u trećim državama koje se graniče sa EU. Republika Srbija ima specifi čan geografski položaj i nalazi se na migratornim rutama ka Evropskoj uniji. Kada je reč o legalnim migracijama, Srbija će morati da uskladi svoje zakonodavstvo koje se odnosi na spajanje porodica, dozvole za rad za strane državljane, dokumenta za strance i uopšte pravila o kretanju i boravku stranaca – sa pravnim aktima EU koja se odnose na ovo pitanje. Neregularne migracije predstavljaju značajan problem u svim evropskim državama, pa je neophodno da se propisi koji se odnose na ovo pitanje u potpunosti usklade. Značajan deo teme neregularnih migracija čini i pitanje readmisije. Naša država ima potpisan sporazum sa EU o readmisiji lica koja nezakonito borave, kao i niz implementacionih protokola, te će kroz pregovarački proces biti praćeno da li se ta procedura neometano odvija. Na Srbiji će biti zadatak reintegracije povratnika, kako ne bi dolazilo do sekundarnih migracija.\n• Vizna politika – Vizna politika EU defi nisana je Uredbom 539/2001 (sa nizom usvojenih izmena), koja sadrži listu država čijim državljanima je potrebna viza za prelazak spoljnih granica EU i listu država čiji državljani su izuzeti od te obaveze. Srbija se nalazi na listi država kojima nije potrebna viza za Šengen države. Srbija će trenutkom prijema morati da uskladi svoju listu sa viznom listom EU. Takođe će biti neophodno da se uskladi sa Viznim informacionim sistemom EU koji postoji između država članica EU. Kodeks o vizama je najvažniji pravni akt EU za sprovođenje vizne politike.\n• Kontrola granica i Šengen – Šengen pravne tekovine su, kao deo pravnih tekovina, najveći nivo integracije država članica EU u ovom poglavlju. Ukidanjem unutrašnjih granica između država članica EU, uveden je sistem koji pomaže sprečavanje zloupotreba. On je do danas evoluirao u Šengen informacioni sistem II, za koji će naša zemlja morati da bude spremna. Potrebno je istaći da datumom prijema u EU Srbija neće postati deo Šengenskog sistema, već će to biti predmet naknadne odluke Saveta, kada Srbija bude ispunila sve kriterijume i kada bude procenjeno da je spremna za prijem. U oblasti kontrole spoljnih granica EU, najvažniji pravni akt je Kodeks o granicama Šengena, sa kojim će Srbija morati u potpunosti da se uskladi kada je reč o upravljanju granicom. EU je formirala agenciju koja se bavi upravljanjem granicama – FRONTEKS sa sedištem u Poljskoj (Varšava).\n• Borba protiv organizovanog kriminala – Za ovu oblast su, osim pravnih propisa EU, veoma značajne i konvencije UN i Saveta Evrope, ali pre svega treba istaći Palermo konvenciju – Konvenciju UN za borbu protiv transnacionalnog organizovanog kriminala koja defi niše osnove za dalje rešavanje ovog pitanja. Rezultati će pokazivati u kojoj meri Srbija napreduje u ovoj oblasti, s obzirom da je zakonodavni okvir postavljen, ali će statistika i broj konačnih presuda pokazivati u kojoj meri rešavanje ovog pitanja ide u dobrom pravcu. Visokotehnološki kriminal i pravni propisi koji se na to odnose takođe su predmet razgovora u okviru ovog poglavlja. Sprečavanje pranja novca, odnosno, krivični aspekt tog pitanja, razmatra se i kroz ovo poglavlje, iako se obrađuje u okviru poglavlja koje se odnosi na kretanje kapitala.\n• Borba protiv trgovine ljudima – Osim pravnih propisa koji se odnose na represiju, kada je reč o trgovini ljudima, dosta pažnje u okviru ove teme mora biti posvećeno i prevenciji, ali i zaštiti žrtava. Posebna pažnja\nu pravnim propisima EU koji normiraju ovu temu posvećuje se zaštiti dece i žena.\n• Borba protiv terorizma – Terorizam je kao pojava, nakon napada u SAD 2001. i Madridu i Londonu 2005, došao veoma visoko na agendi EU, a sa poslednjim dešavanjima u Francuskoj i Nemačkoj 2015. i 2016. godine, dolazi na prioritetno mesto. Usled takvog razvoja događaja Srbija treba da uskladi svoje standarde sa standardima EU i da aktivno učestvuje u sprečavanju terorističkih napada, da onemogući finansiranje terorizma, da razmenjuje informacije, i dr.\n• Borba protiv droga – Osim strateškog okvira koji EU postavlja na svakih nekoliko godina, Srbija će i u ovoj oblasti statistikom dokazivati rezultate primene. Takođe, kada je reč o borbi protiv droga, preventivno delovanje je veoma bitan aspekt i biće neophodan intenzivan rad kako bi se smanjio broj zavisnika od droga. Jedno od značajnih pitanja koje se javlja je i uništavanje zaplenjenih droga, kao i pitanje kontrolisanih supstanci i liste prekursora. Evropski monitoring centar za droge i zavisnost od droga je forum na kome države članice razmenjuju prakse i iskustva kako bi se ovo pitanje na nivou EU što efi kasnije rešavalo. Od države kandidata se očekuje aktivno učešće, a Srbija je već aktivna u okviru ovog centra.\n• Policijska saradnja – Osnova borbe protiv svih oblika kriminala u okviru EU je saradnja među policijama država članica. Zato je neophodno da Srbija pokaže spremnost na saradnju sa svim državama članicama EU u svim pitanjima koja su značajna za efi kasan rad ovih službi. EVROPOL kao Evropska policijska kancelarija je agencija EU sa kojom Srbija ima potpisan sporazum o strateškoj saradnji, a u toku su pregovori za potpisivanje sporazuma o operativnoj saradnji. CEPOL, kao institucija koja se bavi obukom policijskih službenika, veoma je važna kada je u pitanju saradnja policije Srbije i država članica.\n• Pravosudna saradnja u građanskim stvarima – Ova oblast se odnosi na evropsko ugovorno pravo, na prava u građanskim i trgovinskim stvarima, na pravo koje se primenjuje na ugovorne obaveze, priznavanje i izvršenje presuda u građanskim pitanjima, medijaciju, stečajno pravo, nasleđivanje, i dr.\n• Pravosudna saradnja u krivičnim stvarima – Pitanja koja se razmatraju odnose se na ekstradiciju, Evropski nalog za hapšenje, saradnju sa Evropskom jedinicom za pravosudnu saradnju (EUROJUST), Evropski nalog za dokaze, diskvalifi kacije, i dr.\n• Carinska saradnja – Najveći deo carinske saradnje se pregovora kroz posebno pregovaračko poglavlje 29 koje se odnosi Carinsku uniju, a u okviru Poglavlja 24 razmatraju se samo pita\nnja saradnje carinskih službi u kontekstu borbe protiv svih oblika kriminalnih radnji. Kao jedan od osnovnih dokumenata kojima će Srbija pristupiti nakon članstva navodi se Napulj II konvencija koja se odnosi na međusobnu saradnju carinskih službi država članica EU.\n• Krivotvorenje evra – Ovo pitanje se razmatra u okviru Poglavlja 32 – Finansijska kontrola, osim njegovog krivičnog aspekta, za koji se usklađivanje očekuje kroz ovo poglavlje. Za otvaranje pregovora u ovom poglavlju Srbiji je postavljeno merilo: Republika Srbija bi trebalo da usvoji jedan ili više akcionih planova koji imaju usklađeni raspored, utvrđene jasne ciljeve i rokove, kao i neophodni institucionalni okvir i adekvatne procene troškova i finansijskih izdvajanja u sledećim oblastima: – Migracija – Azil – Vizna politika – Spoljne granice i Šengen – Pravosudna saradnja u građanskim i krivičnim stvarima – Policijska saradnja i borba protiv organizovanog kriminala – Borba protiv terorizma – Saradnja u oblasti droga – Carinska saradnja – Falsifi kovanje evra (aspekti krivičnog prava) Republika Srbija je pripremila traženi Akcioni plan i na osnovu njega predala pregovaračku poziciju. Poglavlje 24 je otvoreno na 3. sastanku Međuvladine konferencije 16. jula 2016. godine. Prilikom otvaranja, Evropska unija je utvrdila 41 prelazno merilo za dalje pregovore u ovom poglavlju.\nJedno od najvećih dostignuća zajedničkih politika EU je ukidanje unutrašnjih granica između država članica. To je dovelo do potrebe za većom unutrašnjom bezbednošću svih građana, koja je neraskidivo povezana sa saradnjom sa drugim državama radi sprečavanja spoljnih pretnji. U svakom slučaju, i u procesu pristupanja i kada Srbija postane članica, uvođenjem standarda i usklađivanjem sa pravnim tekovinama u ovoj oblasti bezbednost građana Srbije će biti veća, pravna država i vladavina prava će biti zaštićene, a Srbija će postati deo jednog velikog sistema koji sve izazove kada je reč o bezbednosti građana rešava razmenom informacija i bliskom saradnjom.


U Sarajevu održana konferencija o objavljivanju popisnih podataka - Popis monitor\n0facebooktwittergoogle+ U Sarajevu održana konferencija o objavljivanju popisnih podataka\nFebruar 20, 2015\tIstinomjer\tU Sarajevu je u četvrtak 19. februara održana jednodnevna konferencija pod nazivom „Popis 2013. u BiH – Objavljivanje podataka: Iskustva iz regiona i mogućnosti upotrebe i vizualizacije podataka“. Konferencija je održana u organizaciji U.G. “Zašto ne”, a u njoj su učestvovali predstavnici/e statističkih agencija i nevladinog sektora iz BiH i regiona, kao i predstavnici/e nekoliko ambasada i medija. Kroz dvije panel diskusije održane u prostorijama ACIPS-a, razgovaralo se o iskustvima iz regiona u objavi podataka sa popisa stanovništva, što je proces koji tek treba započeti u našoj zemlji s obzirom da je i sam popis proveden sa dvije godine zakašnjenja u odnosu na zemlje regiona.\nU prvoj panel diskusiji su učestvovali/e Fadil Fadić i Slavka Popović, zamjenici direktora Agencije za statistiku BiH; Marko Krištov, direktor Državnog zavoda za statistiku Republike Hrvatske; Gordana Radojević, direktorica Zavoda za statistiku Crne Gore (Monstat) i Tijana Čomić, projekt-menadžerica Republičkog zavoda za statistiku Republike Srbije.\nNa početku diskusije, predstavnik Agencije za statistiku BiH, Fadil Fatić, rekao je kako se trenutno u BiH vrše aktivnosti na optičkom čitanju popisnica, odnosno skeniranju svih materijala, te da će uskoro biti završena i konačna provjera validnosti podataka. Obrada i objavljivanje konačnih podataka, prema Fatićevim riječima, trebala bi početi u maju ove godine, a setovi knjiga sa zvaničnim podacima sa Popisa stanovništva u BiH će se sukcesivno objavljivati sve do polovine 2016. godine. U svrhu objave podataka biće kreirana i posebna web stranica na kojoj bi se trebali nalaziti svi objavljeni podaci, a cijeli proces finansira Evropska komisija. Fatić je najavio da će se na web-stranici moći pronaći svi relevantni podaci o rezultatima popisa stanovništva, te da će Agencija iskoristiti najsavremenija rješenja za objavu i prezentaciju tih podataka, po ugledu na sajtove kakvi su u te svrhe napravljeni u Njemačkoj i Sjedinjenim američkim državama.\nSlavka Popović, zamjenica direktora Agencije za statistiku BiH, istakla je kako se intenzivno radi i na pripremi svih podataka koji će ići u diseminaciju, te da se pri tome prate preporuke Evropske komisije i centralnog popisnog biroa.\nTokom diskusije otvorene su mnoge teme u vezi sa objavom podataka, ali i samim procesom provođenja Popisa stanovništva u BiH u oktobru 2013. godine, u prvom redu o zaštiti ličnih podataka tokom tog procesa. Još jednom je otvoreno pitanje sigurnosti podataka, s obzirom da su popisivači/ce popisnice držali/e u svojim kućama, te da veliki broj njih nije potpisao izjave o čuvanju tajnosti podataka i ugovore o radu. Predstavnica Agencije za statistiku izjavila je da je većina opštinskih popisnih komisija imala obezbjeđen prostor za čuvanj popisnica i da one nisu držane u privatnim stanovima popisivača/ica, te da su svi/e popisivači/ce uredno potpisali/e ugovore o radu i tajnosti podataka, a da su suprotne tvrdnje samo “medijski senzacionalizam”.\nJoš jedno od često postavljanih pitanja vezanih za privatnost podataka je i pitanje uništavanja popisne građe, to jest onog njenog dijela koji sadrži lične podatke i ne bi se trebao koristiti za statističke obrade. Fadil Fatić je istakao da je Agencija izradila Prednacrt pravilnika o uništavanju popisne građe, no još uvijek nije poznato kada će on biti konačno usvojen. Što se tiče samog uništavanja ličnih podataka, rečeno je da još uvijek nije utvrđeno da li će se i po kom principu lična imena brisati iz elektronske baze, s obzirom da će se možda koristiti u kriptiranom obliku za ankete o radnoj snazi i druge statističke obrade.\nMarko Krištof je istakao kako smatra da se popis u BiH mogao sprovesti i bez osjetljivih pitanja, što su i bile preporuke EUROSTAT-a, upravo da bi se smanjile političke tenzije za koje su se svi prisutni složili da su bile veoma izražene.\nPolitičke tenzije bile su prisutne i tokom Popisa stanovništva u Crnoj Gori, a Gordana Radojević iz MONSTAT-a je kazala kako je ova agencija upravo iz tih razloga poduzela posebne mjere da osigura transparentnost procesa i povjerenje javnosti u ispravnost podataka. Kao neke od tih mjera, spomenula je da su tokom popisa svi popisani dobijali duplikate svojih popisnica, ali i da su tokom unosa podataka poduzeli sve kako bi cijeli proces bio što transparentniji i otvoreniji za sve zainteresovane koji su ga željeli pratiti. Tako je u Crnoj Gori, pored monitoringa koji je vršila Evropska Komisija, kao dodatna mjera u transparentnosti ovog procesa bio upućen i javni poziv za monitoring procesa unosa podataka svim političkim partijama i nevladinom sektoru, na koji se odazvala jedna politička partija, kojoj je omogućen monitoring unosa podataka. Iako su i u BiH popis pratile jake političke tenzije, prvenstveno kroz kampanje o etničkom/nacionalnom izjašnjavanju, Slavka Popović izjavila je da Agencija nije smatrala da je potrebno poduzimati takve korake, te da je dovoljna garancija validnosti cijelog procesa bilo to što je svaka osoba mogla pročitati svoju popisnicu i na nju je stavljala potpis nakon završenog popisivanja.\nNa ovoj panel diskusiji razgovaralo se i o provođenju narednog popisa stanovništva, koji bi u regionu trebao biti proveden 2021. godine, te o načinima na koji će on biti proveden u našoj zemlji. Gotovo sve zemlje regiona će i naredni popis vršiti tradicionalnom metodom “od vrata do vrata”. U Agenciji za statistiku BiH nisu sigurni da li će on biti proveden u intervalu sa ostalim zemljama regiona i EU, ali ni u pogledu metode kojom će on biti vršen. Fadil Fatić je istakao da postoji mogućnost da će naredni popis biti proveden kombinovanjem tradicionalne metode sa metodom registra.\nGosti iz regiona su govorili i o korištenju konačnih podataka popisa, odnosno o tome ko najčešće koristi te podatke. U Republici Srbiji, kako je istakla Tijana Čomić, podatke najčešće koriste studenti/ce i istraživači/ce, a svi gosti su se složili da ove podatke najmanje koristi državna administracija, koja bi u stvari trebala najviše koristiti ove podatke.\nU drugoj panel diskusiji, na temu „Vizualizacija podataka sa popisa“, učestvovali su Feđa Kulenović, ispred USAID programa za jačanje nezavisnih medija koji provodi Internews; Dragan Koprivica, direktor Centra za demokratsku tranziciju Crne Gore i Uroš Krčadinac, istraživač novih medija i doktorant Beogradskog univerziteta. Gosti su pričali o svojim dosadašnjim iskustvima vezanim za vizuelno predstavljanje podataka i dali preporuke u pogledu formata, korištenja i predstavljanja podataka sa Popisa u BiH.\nFeđa Kulenović je, govoreći o problemima sa kojima se susretao u svom radu, istakako kako je bitno da podaci budu javno dostupni i elektronski čitljivi. On je tokom diskusije nekoliko puta naglasio kako je najbolji format podataka otvoreni format, podesan za dugoročno arhiviranje. Smatra da je potrebno da državne institucije uspostave saradnju sa akademskom zajednicom i nevladinim sektorom, kako bi se proces objave podataka uspješno doveo do kraja i što više otvorio za različite korisnike/ce.\nDirektor Centra za demokratsku tranziciju Crne Gore, Dragan Koprivica, prenoseći iskustva iz Crne Gore, ukazao je na to da transparentnost predstavlja najbolji način da se uspostavi povjerenje javnosti u neki proces. Savjetuje da treba objaviti sve podatke sa popisa koji nisu lični podaci, jer oni predstavljaju vlasništvo društva. Koprivica je istakao da su državne institucije servis u službi građana/ki i da u skladu sa tim treba da otvore svoje podatke i stave ih na raspolaganje svim zainteresovanima. Istakao je kako se podaci sa popisa u Crnoj Gori koriste za različita planiranja, ne samo od strane državnih službi, već i od strane nevladinih organizacija.\nUroš Krčadinac, istraživač novih medija, kao i njegovi sugovornici, ističe da su podaci sa popisa javno dobro, te da moraju biti mašinski čitljivi kako bi bili javno dostupni. Smatra da javni servisi imaju odgovornost da obezbjede javnu dostupnost tih podataka, ali i da vrše edukaciju zainteresiranih u pogledu korištenja tih podataka. Krčadinac je istakao da je nivo poznavanja statistike, njenih zakonitosti i mogućnosti, veoma nizak čak i u onim profesijama koje bi trebale biti upućenije u metodologiju i “iščitavanje” statističkih podataka, te da bi cijelo društvo imalo koristi od bolje edukacije u ovoj oblasti. Vizualizacija podataka predstavlja važan dio ovog procesa i sve više se uspostavlja kao “novi jezik” kojim se komuniciraju važne informacije i koji pomaže da javnost dobije jasnije slike o važnim društvenim, ekonomskim i političkim procesima.\nIstinomjer\tZavršena prva faza aktivnosti na unosu i obradi popisnih podataka\nPo planu aktivnosti, koji je usvojio Centralni popisni biro, uspješno je završena prva faza aktivnosti na unosu i obradi podataka Popisa stanovništva domaćinstava i stanova 2013. godine u Bosni i... 01.09.2014


Strane investicije premašile milijardu KM - Biznis info portal - Bilans.ba\nHomeVijestiStrane investicije premašile milijardu KM\nDirektna strana ulaganja za period januar – septembar 2021. godine, prema preliminarnim podacima Centralne banke BiH, iznose 1.049.000.000 KM, što predstavlja povećanje od 65 odsto u odnosu na isti period 2020. godine, potvrđeno je za “Nezavisne” iz Agencije za unapređenje stranih investicija u BiH (FIPA).\n“U finansijske uslužne djelatnosti, osim osiguranja i penzijskih fondova u prvih devet mjeseci prošle godine uloženo je 310,9 miliona KM, dok je u poslovanje nekretninama uloženo 2,4 miliona KM”, naveli su iz ove agencije.\n“Značajna povećanja kapitala registrovale su i Velika Britanija (78 miliona KM), Njemačka (73,6), Srbija (66,7), Italija (35,6) i Švajcarska (33,1 milion KM)”, istakli su iz Agencije za unapređenje stranih investicija u BiH.\n“Dalje slijede proizvodnja koksa i rafiniranih naftnih proizvoda sa 132,4 miliona KM i trgovina na veliko, osim trgovine motornim vozilima i motociklima sa 101,7 miliona KM. Značajna povećanja registrovana su i za proizvodnju i snabdijevanje električnom energijom, plinom, parom i klimatizacija sa 56,5 miliona KM, kao i proizvodnja prehrambenih proizvoda sa 49,8 miliona KM, proizvodnja motornih vozila, prikolica i poluprikolica sa 38,5 miliona KM, vađenje metalnih ruda sa 26,2 miliona KM i proizvodnja gotovih metalnih proizvoda, osim mašina i opreme sa 22,4 miliona KM”, stoji u podacima FIPA.\nIgor Gavran, ekonomski analitičar, kazao je za “Nezavisne” da su ove investicije jednim dijelom rezultat odgode nekih ranijih ulaganja u doba pandemije virusa korona.\n“Naredne godine bi se mogla napraviti prava poređenja kako bi se saznalo da li se ekonomija vratila na stanje prije pandemije. Porast je bolji nego stagnacija ili pad, ali sve je ovo daleko manje od onoga čime bismo mogli biti zadovoljni. Dovoljno je da pogledamo u susjednu Srbiju i vidimo koliko je to minimalno u odnosu na njih”, pojašnjava Gavran.\n“S ovakvim ekonomskim zaostatkom BiH mora da ima investicije koje se mjere u nekoliko milijardi KM te je bitno i gdje one idu. Otvaranje šoping-centara ne donosi ništa pozitivno, već odliv novca i povećani uvoz, dok su na primjer otvaranja fabrika ili pogona investicije koje pomažu i povećavaju ekonomski rast”, zaključio je Gavran.


JOVANOVIĆ: Predlog za povećanje cena u JKP "Mediana" pokriće za nesposobnost\nPočetak/Politika/JOVANOVIĆ: Predlog za povećanje cena u JKP „Mediana“ pokriće za nesposobnost\nJOVANOVIĆ: Predlog za povećanje cena u JKP „Mediana“ pokriće za nesposobnost\nVioleta Milićević26. marta 2021.\n„Po proverenom modelu kako su gradski čelnici upropastili JKP „Gorica“ i stvorili gubitak od više stotina miliona dinara, polako, ali sigurno tim putem ide i JKP „Mediana“. Mi smo pre više godina javno ukazivali da će smenom tadašnjeg menadžmenta i dovođenjem poslušnika, JKP „Mediana“ doći u probleme. Proćerdane su zalihe od oko 400 miliona dinara, koje je JKP „Mediana“ imala kod Grada i nastali su problemi koje menadžment pokušava da reši povećanjem cena odvoza smeća, što će koštati naše sugrađane“, kaže Branislav Jovanović, odbornik koalicije „Niš, moj grad“ u Skupštini Grada Niša.\nJovanović kaže da je neodrživa odluka nadzornog odbora JKP „Mediana“ da se cene za odvoz smeća za građane značajno povećaju u ovim vremenima i treba je staviti van snage. Ako je JKP „Mediana“ u problemima, Grad treba da razreši menadžment i da pomogne ovo gradsko preduzeće“, apeluje Jovanović i pita gradske čelnike:\n„Kako pomažete strane i domaće investitore, gradeći im putnu infrastrukturu i kružne tokove sa specijalnim svetlom, fontanama i luksuzom u teškim vremenima?“\nOn ističe da je upozoravao na sumanutu nabavku voznog parka u JKP „Mediana“, po ceni i po broju vozila, i govorio da nema uporišta u povećanom obimu posla u gradu i na enormnim kreditnim zaduženjima preduzeća.\n„Pozajmnice JKP „Mediana“ drugim gradskim preduzećima, rasipničko trošenje para na reprezantaciju, na klupe i korpe za otpatke kod konkurentskih firmi, iako to JKP „Mediana“ sama radi, na čišćenje žvaka sa ulica i postavljanje Pauna u Čairu, trošenje u turističkim centrima, plaćanje medija, neodgovorno partijsko zapošljavanje dovelo je do predloga za povećnje cene odvoza smeća, što je novi udarac po džepu Nišlija“, zaključuje Jovanović.\nBranislav Jovanović JKP Mediana Niš moj grad poskupljenje\nS. Dinić kaže:\n26. marta 2021. u 22:41\nBane lepo ukazuje na servilnost direktora Dragoslava Pavlovića i razlog propadanja JKP „Mediana“ – menjati ili nestati !


Stamatović najavljuje dolazak Zlatiboraca na protest pred Vladu Srbije - PressLider.rs\nStamatović najavljuje dolazak Zlatiboraca na protest pred Vladu Srbije\n12. maja 2017. 12. maja 2017. Marina Trmčić\t0 Comments\nČajetina – Mi, za razliku od „kompletnih idiota iz vrha vlasti u Beogradu“, ne rušimo pod fantomkama, mi Zlatibor i Srbiju gradimo, ali iako još niti jedan stub nismo postavili, ništa izgradili, već nam stižu krivične prijave, verovatno zato što smo iskopali par rupa na državnoj zemlji, zemlji koja je namenjena nekome Vučićevom tajkunu – izjavio je predsednik opštine Čajetina Milan Stamatović, obaveštavajući javnost da su Čajetinci, do sada, 15 rupa pripremili za betoniranje stopa i podizanje stubova buduće najduže panoramske gondole na svetu.\n– U organizovani kriminal s ciljem otuđivanja 2.213 hektara državnog zemljišta, direktno su uključeni Ministarstvo građevine, saobraćaja i infrastrukture, Ministarstvo poljoprivrede i životne sredine i Ministarstvo pravde, preko Upravnog suda, što će reći, Vlada Srbije, na čelu sa njenim odlazećim premijerom i budućim predsednikom Republike – tvrdi Stamatović, optužujući Vučića da je, manipulišući „leks specijalisom“, „Beograd na vodi“, tj. Savamalu proglasio projektom od opšteg državnog i nacionalnog interesa, iako je „Zlatibor preči interes za sve građane Srbije od nekoliko beogradskih ulica“.\nPredsednik opštine Čajetina je potvrdio da će Zlatiborci, 19. maja, po građevinsku dozvolu doći „Vladi pod prozore“, ali ovaj put sa proširenim zahtevima, jer je, u međuvremenu, na mala vrata plasiranim, naprednjačkim projektom tzv. „Parka prirode“, predviđeno da se pola teritorije opštine Čajetina izuzme iz nadležnosti samih Čajetinaca, što bi „zaustavilo razvoj, investicije, ali i sam život“ na Zlatiboru.\nPočela manifestacija „Muzeji Srbije deset dana od 10 do 10“ →


NPCG prošle godine obišlo 330 hiljada posjetilaca - CdM\nNPCG prošle godine obišlo 330 hiljada posjetilaca\nDirektor JPNPCG Elvir Klica, podsjetio da je Nacionalne parkove Crne Gore tokom prošle godine posjetilo blizu 330 hiljada posjetilaca. Od toga je oko 187 hiljada boravilo u NP Durmitor. Dodao je da to predstavlja povećanje posjećenosti od 42 odsto u odnosu na sezonu 2016. godine.\nRijekom Tarom splavarilo je 18.500 ljubitelja prirode, što predstavlja rast od 9 odsto u odnosu na 2016. godinu.\n“Dobru osnovu za naš optimizam, kada su u pitanju očekivanja od nastupajuće sezone, predstavlja izgradnja i realizacija niza drugih turističkih sadržaja i aktivnosti u NPCG”, kazao je Klica.\nIstakao je da če u tome imati značajnu podršku od strane Vlade Crne Gore i resornog Ministarstva. Naglasio je da će se u saradnji sa Direkcijom javnih radova, kroz kapitalna ulaganja u putnu i turističku infrastrukturu, i ove godine realizovati najznačajniji projekti.\nKlica je istakao da je od posebnog značaja završetak radova na izgradnji nacionalnog restorana “Crno jezero“, te da će otvaranje restorana ujedno obogatiti turističku ponuduu NP Durmitor.\n“Planirano je izdavanje ugostiteljskih objekata u zakup kako bi se na kvalitetan način upravljalo ovim objektima i kako bi Nacionalni park mogao da na adekvatan način realizuje aktivnosti u cilju zaštite i očuvanja brojnih vrijednosti zaštićenog prirodnog područja”, smatra Klica.\nPredviđenim sredstvima za 2018. godinu u NP Durmitor planirana je izgradnja spremišta za čamce na Crnom jezeru, javnih toaleta i kontrolno-ulaznih punktova.\n“Takođe, i izgradnja splava na Crnom jezeru, ulazne kapije, nabavka jezerskog mobilijara, razvijanje novih tematskih staza, uređenje biciklistickih i pjesačkih staza, izrada info tabli, smjerokaza i parkovskog mobilijara”, dodao je Klica.\nSmatra da će izrada nove web platforme i korišćenje platomata omogućiti i on-line kupovinu usluga parkova, sa aplikacijom za monitoring i prijavu problema posjetilaca,.\n“Kao i virtuelnu šetnju kroz parkove 360 stepeni sa fokusom na nabitnije prirodne i kulturne lokalitete. Planirane su aktivnosti na zaštiti biodiverziteta, monitoring kvaliteta vode na Crnom jezeru i rijeci Tari, očuvanje florističkog diverziteta, zaštita staništa i biljnih vrsta”, naglašava Klica.\nDodao je da je planirana i zaštita i očuvanje šumskih ekosistema, praćenje stabilnosti populacije riba, poribljavanje Crnog jezera, te monitoring i kartiranje staništa velikog tetrijeba, divokoze.\n“Povećanje broja posjetilaca predstavlja potvrdu našeg rada i zalaganja na planu promocije turističke ponude NP Durmitor kao UNESKO-vog sajta i zaštićenog prirodnog područja univerzalnih vrijednosti”, poručuje Klica.\nTagoviDurmitor Elvir Klica JPNPCG Tara


“SMRADE ČETNIČKI” Nešić dobio prijetnje nakon što je objavljeno da će biti kandidat za člana Predsjedništva (FOTO) – Banjaluka24\nNakon što se u javnosti pojavila vijest da će lider DNS, Nenad Nešić biti kandidat ispred te stranke za člana Predsjedništva BiH, nepoznata osoba poslala mu je prijeteće poruke.\nNešić je na društvenim mrežama objavio poruku koju mu je uputila nepoznata osoba koja ga je nazvala “četničkim smradom”.\n– E haj se kandiduj ako smiješ, smrade četnički – napisala mu je nepoznata osoba.\nUz psovke porodice i pominjanje lidera SNSD, Milorada Dodika, ta osoba je još navela kako “više nema Rusa” i da ne zna na osnovu čega se “ku..či”.\n– Ne plašim se prijetnji i ovakvih poruka preko interneta, ali se plašim da govor mržnje nikom u BiH neće donijeti dobro – poručio je Nešić reagujući na prijetnje koje su mu upućene.\nOn ističe da bošnjački političari moraju prestati “trovati svoj narod huškačkom retorikom prema Srbima jer su ovakve poruke posljedice toga”.\n– U BiH žive tri naroda i svaki ima legitimno pravo da štiti svoja prava i interese, ali i obavezu da ne narušava prava drugih. Srbi imaju pravo da kažu da ne žele da slave dan ubistva srpskog svata u Sarajevu kao nekakav dan državnosti BiH i ovakve reakcije i govor mržnje pojedinih Bošnjaka su pokazatelj da i dalje ima mnogo onih od kojih to pravo na stav i identitet moramo braniti – napisao je Nešić.


Humanitarno Stand Up veče 2021 - Mingl\n,,Humanitarno Stand Up veče“ je projekat koji okuplja ljude u večeri smeha, humanosti i pozitivne energije, ovog puta u Akademiji 28, sa početkom u 19h. Za humor i dobru zabavu 19. oktobra biće zaduženi proslavljeni komičari srpske stand up scene: Srđan Jovanović, Aleksandar Perišić, Dušan Varničić i Nemanja Živanović. Sav prihod od prodaje karata biće prosleđen humanitarnoj nevladinoj organizaciji ,,Pomoć Srpskoj Deci“ koja, od svog osnivanja 2019. godine, za cilj ima pružanje pomoći ugroženoj deci i porodicama u Srbiji.\nCilj projekta je da, kroz studentski rad i aktivizam, pažnju mladih usmeri na pružanje pomoći najugroženijima u društvu, kao i da probudi i podstakne najčistije emocije kao što su smeh, radost i osećaj pripadnosti. Za sve detaljnije informacije o projektu pozivamo Vas da posetite naše zvanične Facebook i Instagram stranice (Unija studenata FON-a, @unijastudenatafona).\nUnija studenata FON-a je organizacija osnovana 2016. godine sa ciljem da kroz edukativne i humanitarne projekte podstakne humanost, timski duh, kolegijalnost i kreativnost kod mladih. Unija podstiče proaktivnost i omladinski aktivizam studenata i svim svojim članovima pruža priliku da se usavršavaju u oblastima planiranja i organizacije projekata kao i projektnog menadžmenta tokom cele godine. Na godišnjem nivou uspešno realizuje pet projekata edukativnog i humanitarnog karaktera: FON QUIZ, USF Gaming Fair, Yard Sale, Humanitarni sportski turnir i Humanitarno Stand Up veče.


Teška godina za FK Guber, nova uprava, trener, manji budžet\nHome / Sport / FK Guber / Teška godina za FK Guber, nova uprava, trener, manji budžet\nBy eSrebrenica.ba on 12. January 2019.@esrebrenica\nFudbalski klub „Guber“ Srebrenica završio je polusezonu na 13. mjestu, sa 14 bodova, a krajem prošle godine održana je skupština kluba gdje je izabran novi predsjednik, potpredsjednik i Uprava kluba.\nKlub još nema trenera, dok je za predsjednika izabran Nemanja Marinković, a potpredsjednik bivši trener Đorđe Petrović.\nNovi predsjednik kluba Nemanja Marinković kaže da će 16. januara biti poznat novi trener kada će zasjedati Upravni odbor kluba, te da je klub u nezavidnoj poziciji.\n„Klub je završio polusezonu na 13. poziciji i prioritet kluba je opstanak u Drugoj ligi RS. Trenutno se klub nalazi u jednom nezavidnom položaju. U prostorijama kluba nisam zatekao kompjuter, kameru, lopte, mnogo opreme koja je obavezna za nastavak sezone. Od prošle uprave naslijedio sam i dug od 12.000 KM“, kaže Marinković.\nOn poziva sve privredne subjekte da se uključe i klubu pomognu sa opremom i novčano. Svi zainteresovani mogu ga pozvati na broj: 065/695-027.\nKako kaže, dobio je podršku i načelnika Srebrenice Mladena Grujičića i cilj mu je sa novom upravom da klub stane na noge.\nZbog niza promjena u budžetu Opštine Srebrenica za sport, budžet za FK „Guber“ Srebrenica biće manji nego prošle godine, ali još nije poznato za koliko će biti umanjen. Prošle godine iznosio je 75.000 KM, a kako saznajemo planirani budžet Opštine ja isplatila klubu.\nPrema riječima Marinkovića, klub su napustila tri igrača, a u toku je pregovor sa četvoricom novih pojačanja.\nBivši predsjedik kluba Admir Divović početkkom sezone izabran je na to mjesto gdje je takođe bilo dugovanja, a u jednom momentu klub je zbog sve manjih uplata glavnog finansijera, Opštine Srebrenica, bio na ivici da bude izabečen iz takmičenja, ali je zahvajujućim dobrim ljudima sakupljen novac.\nNastavak sezone očekuje se u martu, a detalje će objaviti Fudbalski savez RS.\nFudbalski klub „Guber“ Srebrenica je pravi predstavnik multietničnosti ovog grada i svakako simbol koji promoviše sport i druženje zbog čega bi svi trebali da se pobrinu za njega i pruže mu podršku.